Satul este tipul rezumativ, Sinteza neamului. 
- Dimitrie Gusti - 


POENĂREI 


„STRAĂBUNa VATRĂ NATALĂ. 
POENÂREI, 
SAT MARTIR, 
PRIN JERTFA EROILOR SÂI! 


L | Jertfindu-vă, sub steagul sfânt 
al Patriei, prin timp, durate, 

aţi semănat acest pământ, 
cu dor nestins de libertate ! 

Toma Arnăuţoiu Petre Arnăuţoiu 


a fost, în perioada anilor 1952-1958, ultimul adăpost al partizanilor din Gruparea de 
rezistență armată anticomunistă «Haiducii Muscelului» sau «Partizanii libertăţii»: 
Toma Arnăuţoiu, Petre Arnăuţoiu, Constantin Jubleanu și Maria 
Plop. In bordei, s-a născut, în 1956, fiica acesteia, loana. Partizanii au 
fost prinşi prin trădare. Tânărul erou Constantin Jubleanu a refuzat să 
se predea viu în mâinile Securităţii, împuşcându-se cu ultimul cartuş. 

(BIBLIOGRAFIE: Grigore Constantinescu — Rezistenţa armată anticomunistă 
de pe versanţii sudici ai Munţilor Făgăraş, Piteşti, 2006; Grigore Constantinescu — 
Poenărei-Muscel. Monografie etnoculturală, Piteşti, 2008; Grigore Constantinescu — 
Epopeea Rezistenței anticomuniste din Poenărei-Muscel, Piteşti, 2009]. 





2 « revistă monografică anuală e 


POENĂREI — STRĂBUNA VATRĂ NATALĂ e nr. 9 / 2013 








MARTIRI Al LIPERTĂTII DIN POENÂREI-MUSCEL 








CONDAMNAŢI LA MOARTE 
ŞI EXECUTAȚI LA JILAVA, ÎN 18 IULIE 1959: 








pr. NICOLAE ANDREESCU pr. IOAN CONSTANTINESCU înv. GHEORGHE POPESCU NICOLAE SORESCU 


CONDAMNAŢI LA ANI GREI DE DETENȚIE ŞI CONFISCAREA AVERII: 

















MARIA ANDREESCU JUSTINA CONSTANTINESCU IULIANA CONSTANTINESCU-PREDUT MARIA POPESCU 

MARIA SORESCU GHEORGHE SORESCU IOAN DIACONU NICOLAE ILIESCU 





GHEORGHE POPESCU ALEXANDRU MARINESCU 


OMAGIU 
MARTIRILOR LIPERTĂTII DIN POENĂREI-MUSCEL 


Jertfindu-vă, sub steagul sfânt 
al Patriei, prin timp, durate, 
ați semănat acest pământ 


cu dor nestins de libertate ! 

„Dacă vrei să ucizi un popor, suprimă-i memoria !” 
[Milan Kundera] 


Î. cronica rezistenţei antitotalitariste din România, operaţiunile iniţiate de către formațiunea 


de partizani «Haiducii Muscelului», care a acţionat pe versanţii sudici ai Munţilor Făgăraş, 
constituie un episod de referinţă al luptei împotriva regimului comunist instaurat prin forţă de 
către trupele sovietice „eliberatoare”. În confruntarea inegală cu aparatul represiv al statului totalitar, au 
căzut eroic la datorie numeroşi fii ai plaiurilor muscelene, menţinând, prin exemplul lor, nestinsă, flacăra 
vie a speranţei în reîntronarea idealurilor de libertate pe pământul sfânt al patriei. În noaptea de 18 spre 
19 iulie 1959, coordonatorii şi principalii susţinători ai formaţiunii de partizani «Haiducii Muscelului»: 
fraţii Toma şi Petre Arnăuţoiu, preoţii ortodocşi: Nicolae Andreescu, loan Constantinescu şi lon Drăgoi; 
învățătorii: lon Mica, Alexandru Moldoveanu, Nicolae Niţu şi Gheorghe Popescu; ţăranii: Nicolae 
Băşoiu, Titu Jubleanu, Constantin Popescu, loan Săndoiu, Nicolae Sorescu şi Gheorghe Tomeci erau 
executaţi, la Închisoarea Jilava, printr-o sentinţă criminală, ca „elemente duşmănoase, foşti membri ai 
partidelor istorice, care au organizat bande teroriste în nordul fostelor judeţe Argeş şi Muscel, pentru a 
desfăşura o activitate contrarevoluţionară împotriva statului şi regimului democrat-popular”. [Sentința 
Tribunalului Militar al Regiunii a II-a Militară nr. 107. Colegiul de Fond]. 
Apariţia importantului tratat de «Istoria României» sub coordonarea academicianului Şerban 
Papacostea a coincis cu împlinirea a patru decenii de la criminalul act represiv al executării de către 
autorităţile comuniste a coordonatorilor formaţiunii de partizani «Haiducii Muscelului» 


care au luptat împotriva totalitarismului, Istoria României analizează sine ira et studio 

Rezistenţa armată anticomunistă de pe versanţii sudici ai Munţilor Făgăraş, aruncând, 
pentru a folosi o expresie scumpă nostalgicilor vechiului regim !, la „lada de gunoi a istoriei”, politica 
atât de consecventă de denigrare, în varii medii politice actuale, a jertfei luptătorilor pentru libertate din 
Munţii Făgăraş 

Considerând „Rezistenţa armată anticomunistă — un fenomen spontan având ca ţel comun 
acela de a nu se supune consecințelor comunizării ţării”, autorul capitolului «România sub regimul 
comunist», Dennis Deletant, relevă faptul că „Formațiunile de partizani nu reprezentau o ameninţare 
majoră pentru puterea comunistă, deşi atâta vreme cât rămâneau în libertate subminau pretenţia 
regimului de a deţine controlul deplin al ţării; formațiunea care a supravieţuit cel mai mult a fost cea a 
«Haiducilor Muscelului».”. Este o recunoaştere incontestabilă, de către Istoria naţională, a adevărului 
că sacrificiul partizanilor anticomunişti nu a fost zadarnic. 

De aceea, o întrebare obsedantă se insinuează tulburător de vie în conştiinţa noastră: Dacă toţi 
cei care au căzut în cursul evenimentelor din decembrie 1989 sunt consideraţi eroi ai luptei împotriva 
comunismului, de ce, oare, cei care au participat — conştienţi de riscurile asumate ! — la Rezistenţa 
armată anticomunistă din Munţii Făgăraş, în condiţiile extrem de grele ale luptei de partizani, jertfindu- 
se pentru cauza libertăţii, nu sunt recunoscuţi, prin legile ţării, ca eroi ai neamului românesc ?!.. 

Prefaţând tratatul de «Istoria României» [Editura Enciclopedică, Bucureşti, 1998], acad. Şerban 
Papacostea, bazat, de altfel, pe o tristă experienţă istoriografică naţională, releva extrem de pertinent 
raţiunea cooptării în cvintetul autorilor a „doi istorici străini, unul american, celălalt englez cunoscuţi 
pentru contribuţiile lor ştiinţifice în domeniu”. Motivația este extrem de convingătoare, pentru orice 
investigator lucid al fenomenului istoric românesc: „La competenţa lor profesională recunoscută, după 


C:.:: un autentic „recurs în anulare” a calificativului de „bandiţi” atribuit partizanilor 

cum observa acad. Şerban Papacostea, se adaugă avantajul de a nu fi implicaţi în viziunile partizane 


dezvoltate inevitabil din realităţi care nu şi-au pierdut încă actualitatea. 





desfăşurat la Bucureşti, în august 1980, pare caduc, se impune a fi relevată, totuşi, 

actualitatea sa, întrucât sublinia „rolul conştiinţei istorice în viaţa societăţii”, considerând 
că „Omul viitorului trebuie să cunoască astfel istoria patriei şi istoria universală, încât să poată deveni 
un locuitor conştient al planetei, capabil să poată face o apreciere lucidă a fazei contemporane din 
istoria omenirii şi a patriei lui”. Propunându-şi, cu certitudine, acest obiectiv extrem de important, autorii 
manualelor de istorie destinate învăţământului preuniversitar analizează cu o apreciabilă luciditate 
evenimentele din perioada instaurării şi consolidării regimului comunist în România [1948-1989]. 
Astfel, în «Istoria Românilor de la 1821 până în 1989» [manual pentru clasa a XII-a, Bucureşti, 1997], 
profesorii Mihai Manea şi Bogdan Teodorescu menţionează că „În evoluţia forțată către comunism a 
țării noastre, 1948-1954 constituie perioada preluării, organizării şi consolidării puterii de către 
comunişti, în cadrul unui proces specific de stalinizare a României” implicând, în esenţă, lupta împotriva 
proprietăţii particulare în economie, prin naţionalizarea comunistă a principalelor mijloace de producţie 
la 11 iunie 1948, prin colectivizarea forţată care „a generat răsturnarea gravă a structurilor tradiţionale 
ale satului românesc şi a sistemului său propriu de valori, prin politica de industrializare forţată, prin 
reorganizarea aparatului de stat ce trebuia să servească scopurile politice ale Partidului Comunist 
Român”. Autorii consideră că „În numele unei aşa-zise ascuţiri a luptei de clasă, a organizării şi 
manifestării dictaturii proletariatului, au fost încălcate brutal drepturi şi libertăţi democratice elementare 
ale oamenilor. Orice formă de opoziţie a fost reprimată violent. Sub acuzaţia imaginară de «trădare», 
«sabotaj» sau «agenţi ai imperialismului», a fost profund afectat tot corpul de elită al vieţii politice şi 
culturale interbelice. Au fost lichidate, cu brutalitate, încercările de rezistenţă armată din zona munţilor 
Bucegi, Făgăraş. S-a manifestat totuşi, deşi firav, o rezistenţă militară la instaurarea regimului 
comunist. Au acţionat, astfel, grupuri înarmate, ca, de exemplu, în Banat — Tănase, lonescu, Blănaru, 
Spiru; în Oltenia — maiorul Dumitriu, în Argeş — Traian Marinescu, Făgăraş — general Arsenescu şi fraţii 
Arnăuţoiu. În cadrul constituirii noului aparat de stat, între 1948-1949, s-au creat Securitatea şi Miliția 
populară. Securitatea a devenit un instrument de teroare şi represiune, îndreptat împotriva oricărui 
opozant al noului regim.”. 


D: în acest context, Raportul general al Congresului internaţional de ştiinţe istorice 


nerezolvate !” fixată ca motto al «Istoriei Românilor», [manual pentru clasa a XII-a, 

apărut la Humanitas, în 1999], este confirmată de către însuşi autorul capitolului «Forme 
de rezistență anticomunistă”, Cristian Niţă, care consemnează textual că „În Munţii Făgăraş, au acţionat 
în paralel trei grupări: cea a colonelului Gheorghe Arsenescu, cea a fraţilor Arnăuţoiu şi cea a lui lon 
Gavrilă”, pentru ca, pe aceeaşi pagină, în casetă, însă, evident, ca o subliniere, să insereze, într-un soi 
de panegiric al familiei Arnăuţoiu, pe: învățătorul lancu, soţia acestuia, Laurenţia, şi pe fiii lor implicaţi în 
mişcarea de rezistenţă: Petre şi Toma. Autorul inversează, însă, rolurile celor doi fraţi, menţionând că 
Petre Arnăuţoiu a fost „conducător al grupului de rezistenţă armată «Nucşoara», după retragerea lui 
Gheorghe Arsenescu. Prins la nord de comuna Corbi, Petre a fost executat în anul 1959. O 
inexactitate, deoarece Toma -— ofiţer de profesie — a condus de facto, în ultima perioadă, grupul de 
partizani, urmată de o alta, întrucât Petre a fost prins nu la nord de Corbi, ci chiar pe teritoriul acestei 
comune, mai precis, în zona sa sudică, inadvertenţe ce demonstrează, pentru a-l cita pe poetul filosof 
Lucian Blaga că „Autorul este unul care scrie «din auzite» şi «după indicii», dar care are ambiţie, 
atitudini şi morgă de... martor.”. [Elanul insulei]. Pentru a defini Mişcarea de rezistenţă, se recurge la 
un Raport al Siguranţei Statului din 19 mai 1945, în care Rezistenţa era etichetată exclusiv „o acţiune 
subversivă, îmbrăcată sub aspectul unor grupuri de dezertori care au ca obiectiv contracararea 
acţiunilor PCR sub toate formele”. Viziunea lucidă, însă, a istoricului, care analizează cu obiectivitate 
fenomenul în complexitatea sa, îl determină să considere că „Rezistenţa anticomunistă din România a 
fost expresia unei nemulțumiri generale şi a avut un caracter naţional. Participanţii — relevă autorul — au 
provenit din toate segmentele sociale: militari şi ţărani, funcţionari şi studenţi, preoţi, femei, elevi şi 
muncitori. Oficial, ei au fost consideraţi de autorităţile comuniste: «contrarevoluţionari», «bandiți», 
«terorişti», «legionari», «fascişti», iar un decret din septembrie 1958 făcea aluzie la atrocitățile 
contrarevoluţionare ale inamicului de clasă.”. Mişcarea de Rezistență armată anticomunistă de pe 
versanţii sudici ai Munţilor Făgăraş includea, aşadar, în rândurile sale, foşti ofiţeri din elita armatei 
regale române, distinşi preoţi ortodocşi şi învăţători, elevi şi studenţi temerari, ţărani neînfrânţi în 


V:::: aserţiunii Catherinei Durandin: „Istoria românilor este o istorie de contradicții 

demnitatea lor, muncitori lucizi şi femei statornice în credinţă, care aveau să devină, precum Elisabeta 
Rizea, adevărate simboluri ale luptei împotriva ciumei roşii care a bântuit estul Europei 





Românilor din cele mai vechi timpuri până astăzi» redactată de istoricii: loan Scurtu, 
Marian Curculescu, Constantin Dincă şi Aurel Constantin Soare abordează, în capitolul 
«Represiune şi rezistenţă; colaboraţionism şi disidenţă», Rezistenţa care este definită: „o mişcare 
anticomunistă ce a vizat revenirea la regimul democratic”. Fără a recurge la analiza amplă a 
fenomenului sub raport evenimenţial, autorii inserează cronologic momentele cardinale ale Rezistenței 
armate anticomuniste, menţionând că: „În deceniile 5 şi 6, trupele de Securitate au avut misiunea de a 
anihila rezistenţa puternică de partizani din zonele de munte.”. 
Rezistenţa armată anticomunistă din Munţii Carpaţi a fost, potrivit aprecierii lor, activă între anii 
1949-1956. De fapt, rezistenţa armată va continua până în anul 1958, când cea mai puternică grupare 
de partizani din Munţii Făgăraş — «Haiducii Muscelului»  — menţionată ca fiind „formațiunea cu 
supraviețuirea cea mai mare” va fi lichidată. Extinzând acţiunile partizanilor la regiunile administrative: 
Piteşti, Braşov, Suceava, Galaţi, Oradea, Cluj, Timişoara, Craiova, Constanţa, manualul de «Istoria 
Românilor din cele mai vechi timpuri până astăzi» conturează, astfel, aria geografică în care Rezistenţa 
anticomunistă armată din România s-a manifestat cu o forţă remarcabilă. Elementele de detaliu, însă, 
referitoare la componenţa, armamentul, asigurarea aprovizionării acestei „grupări organizate după 
legile conspirației” au fost preluate tale-quale din tratatul de «Istoria Românilor» coordonat de acad 
Şerban Papacostea. Formulând o sinteză a sintezelor despre Rezistenţa anticomunistă, pe care o 
încadrează didactic într-un chenar, autorii au meritul de a preciza atitudinea populaţiei țării noastre care 
a trăit tragedia unei Românii încătuşate de un regim impus din afară, ostil oricăror libertăţi democratice 
„Comuniştii — precizează autorii — au avut ca scop neutralizarea şi distrugerea tuturor «duşmanilor 
poporului». Contra lor au acţionat mulţi oameni angajaţi într-o activă rezistenţă. Marea majoritate a 
cetăţenilor s-a adaptat la noua situaţie politică impusă de regimul socialist-totalitar.” 


A: în special, elevilor din ultima clasă a învăţământului preuniversitar, «Istoria 








armată anticomunistă de pe versanţii sudici ai Munţilor Făgăraş intitulat «Luptătorii din 

munţi. Toma Arnăuţoiu. Grupul de la Nucşoara. Documente ale anchetei, procesului, 
detenţiei» (926 pag) [Bucureşti, 1997], autoarea, loana-Raluca Voicu-Arnăuţoiu, motivează demersul 
său în relatarea „istoriei oamenilor conduşi de Toma Arnăuţoiu, locotenent în armata regală română, 
care, între anii 1949-1958, au trăit şi au luptat în pădurile din Făgăraşul de sud, lezer-Păpuşa şi 
Leaota”, fără a menţiona, însă, acţiunile cu scop diversionist din Munţii Bucegi, menite să distragă 
atenţia Securităţii în acţiunea furibundă a acesteia de depistare a zonei cantonamentului membrilor 
activi ai Rezistenței. Referindu-se la coordonatorul activităţii partizanilor care au acţionat pe versanţii 
sudici ai Munţilor Făgăraş, unul dintre participanţii activi la rezistenţă, studentul Cornel Drăgoi, intuind 
asemenea posibile inadvertenţe formulate prin chiar titlul volumului consacrat mişcării, sublinia cu 
convingere un adevăr, care nu poate fi de nimeni, din afara organizaţiei «Haiducii Muscelului», 
contestat: „Ce aş vrea să se ştie şi să rămână este că întemeietorul acestei organizaţii de partizani a 
fost colonelul Gheorghe Arsenescu. Că, periodic, a rămas comandant Toma Arnăuţoiu, asta e altă 
treabă....”. 

Documentarista îşi concepe volumul menţionat ca o însumare de „documente provenite din 
arhiva Securităţii Statului”, conştientă că „deşi, purtând pecetea minciunii, a nedreptăţii, a crimei 
instituţionalizate, ele nu pot ascunde adevărul despre rezistenţa armată a acestor fii ai poporului român 
în faţa agresiunii comuniste”. Un asemenea demers a fost determinat de faptul că „toţi membrii grupului 
Arnăuţoiu au fost fie ucişi în lupte, fie executaţi”, documentele Securităţii fiind, aşadar, după părerea sa, 
unicele „mărturii scrise din epocă”. Documentarista uită, însă, că marea epopee a luptei din munţi se 
constituie din însumarea tuturor mărturiilor celor care şi-au jertfit propria libertate în numele idealului de 
libertate al naţiunii române subjugate de comunism, că adevărata cronică a luptei partizanilor din 
gruparea «Haiducii Muscelului» presupune înregistrarea confesiunilor tuturor participanţilor care au 
sprijinit-o material şi moral şi care au fost condamnaţi la peste 2000 de ani de temniţă de către 
Tribunalele militare ale regimului totalitar din R.P.R. Intuind utilitatea unei asemenea acţiuni, istoricul 
universitar Vasile Novac şi-a propus şi a reuşit într-o măsură considerabilă să suplinească această 
carenţă a volumului, printr-o cercetare tenace şi, evident, eficace, înregistrând, pentru o arhivă a 
denunțării totalitarismului comunist, declaraţiile majorităţii foştilor deţinuţi din judeţul Argeş care au 
supravieţuit temniţelor gulagului românesc. Dintr-un exclusivist instinct de „conservare” a memoriei 

„paternale”, autoarea omite, în titlul volumului, dintr-o relaţie inseparabilă în actul istoric al Rezistenței 
armate anticomuniste din Munţii Făgăraş, numele iniţiatorului de facto al acesteia, colonelul Gheorghe 
Arsenescu, pe care, însă, în preambulul aceluiaşi volum, Gheorghe Ceauşescu îl asociază permanent 
cu Toma Arnăuţoiu [«Documente pentru o istorie necesară»), în spiritul respectării adevărului istoric: „Dacă 
nu vom realiza misiunea istorică (de reîntronare a libertăţilor democratice în România) atunci, jertfa lui 
Arnăuţoiu şi Arsenescu — i-am pomenit doar pe ei, întrucât volumul de faţă se referă la ei ! — nu va fi 
fost zadarnică, iar noi, cu cugetul datoriei împlinite, vom fi pe potriva marilor martiri ai neamului.”. 
Definind, din perspectiva, de „magister vitae”, a istoriei, importanţa Rezistenței armate anticomuniste 
din munţi, publicistul menţionat consemna conclusiv: „România şi-a adus jertfa de sânge ostăşesc 
pentru revenirea la spaţiul de cultură şi mentalitate europeană.” 





elatând despre «Procesul grupului Arnăuţoiu. 1959», în revista „Arhivele totalitarismului” 

[an 1Il/1995, nr.2], istoricii Vasile Novac şi Gheorghe Nicolescu publicau Sentința de 

condamnare la moarte a membrilor grupului de partizani, pe baza analizei căreia, 
formulau următoarele observaţii semnificative: 














Studiul menţionat reprezintă, în ultimă instanţă, corolarul cercetărilor 
asidue efectuate de către istoricul Vasile Novac în arhive şi în zona în care au 
acţionat partizanii din gruparea «Haiducii Muscelului», concluzia finală fiind 
extrem de semnificativă în determinarea rolului acestei grupări în contextul 


REZISTENȚA ARMATA 
ANTICOMUNISTA 


DE PE VERSANȚII SUDICI Ai 
MUNȚILOA FAGARAȘ 





Succinta incursiune în modul în care Rezistenţa armată anticomunistă 
E de pe versanţii sudici ai Munţilor Făgăraş a fost percepută de către istorici 
Li relevă actualitatea imperativului formulat de către istoricul cărturar Nicolae 
L lorga, ca: „Pulsul preocupaţiilor noastre să bată în ritmul, fie şi înfrigurat, al 
| e | timpului. Să pornim de la societatea contemporană şi să revenim mereu la 





dânsa !...". Rezistenţa anticomunistă armată din Munţii Făgăraş atestă, pe un plan, prin excelenţă, 
sentimental, adevărul de necontestat al sentinţei istoricului Edgar Quinet: „Istoria este o tragedie în care 
luptă împreună libertatea şi destinul !', confirmând, pentru urmaşii celor dispăruţi, veridicitatea 


meditaţiei lirice a inegalabilului poet-martir Nichifor Crainic: 


Ursită-i inima să poarte 
trecutu-n ea cu morții lui, 
cu morții mei, care-i crezui 
naiv, cândva, fără de moarte ]... 
[Text reprodus din volumul: Grigore Constantinescu — 


«Rezistenţa armată anticomunistă de pe versanţii sudici ai Munţilor Făgăraş», Piteşti, 2006, p. 224-230). 

Din folclorul 
Rezistenței anticomuniste: 


Balada Laurenţiei Belu 





nu la noi că.zbiera 
Şi Marin s : 
Zamfirescu execută, 
Cu lemnu în dungi, 


Clipelor de înf 1||fostide când sânt. 
Că ne ia la cel, da! i aţi de soartă, 
Telefonul că Suna, ia e n IN ilăvă, bat în DOartă; 
Inima mi se Miliţienii ne desculie 

Auzeam paşii, i iază-n gteurobie 
Vedeam uşa aria Ș i-n păr ânț.Că-ntr-un bordei, 
Şi ne lua iară la Fă - a mii, bărbaţi, femei. 
Trăiam viaţă chinuită, > 45ă zeamă chioa 
Între zidur'li-nchisorii, i ică de secară, 

Ne năpădeau toți fiorii. Nu puteam face un păs, —— 
Ne eulcam cu groaza morții Cu tineta stamla nas: — 
(Şi visam amaru' sorții. Tu, Jilava blestemată, 
Libertate, libertate, Mi-ai luat tinerețea toată 1... 


Inima mi-o i, sa | SSEatz s, ne-a ocolit, 
Trecea zilele cu ii ne-a oprit, 
Tot trăind în aş dig păh ânt, 
| | mi 
- 


Ş _“ Odor scump al vieţii mele, a: 





Laurenţia Belu, născută în 1927, a rămas orfană de mamă la naştere, fiind crescută de cea de-a 
doua soţie a tatălui ei, Gheorghe Rizea, vestita Elisabeta Rizea din Nucşoara, care a bătut drumul 
Poenăreilor, pentru a le aduce hrană partizanilor. A fost arestată, anchetată, chinuită de securiştii criminali: 
Cârnu, Marin, Zamfirescu, condamnată la închisoare corecțională, închisă la Jilava şi, apoi, la Mislea. 

Poenărei, 


sat încercat 





Poenărei, sat încercat, 

ca un mărgean înşirat 

pe poienile cu mure 

şi coline de pădure... 

Strămoşii de altădar' 

un frumos nume ţi-au dat 

de tine, s-au îngrijit, 

copiii toţi s-au şcolit, 

dându-ţi ce ţi-a trebuit: 

ţi-a dat popi şi-nvăţători; 

ingineri şi profesori 

şi destoinici negustori; 

ţi-a dat zidari şi tâmplari, 

croitori buni şi cizmari, 

dulgheri, şițari şi dogari 

şi foarte buni gospodari; 

ţi-a dat chiar şi lăutari: 

Pârpălici, cu dude lui, 

făcea hazul satului; 

din clarinet, când cânta, 

tot satul se aduna, 

sârbă ca-n Muscel juca, 

Doamne, ce frumos era | 

şi ce bine se trăia ]... 

Dar, cu vremea ce-a treci 

„foarte mulți au. dispărut | 
Şi din cei ce i-am În 







împuşcaţi de dictatură, 
ce i-a condamnat cu ură, 
că i-a găsit vinovaţi, 


Z At când pedeaj 


c-au ajutat nişte fiaţi 
nehrăniţi şi dezbrăcaţi 
ce fugiseră în munţi, 
nouă ani, poate mai mulți, 
izolaţi de-ntreaga lume: 
Arnăuţoii, pe nume !... 
Comunismul, când era, 
pe duşmanii lui, vâna, 
securiştii-i urmăreau, 
telefoane instalau, 

la cap de fir, ascultau 

şi, cu spionaj, lucrau... 
Pân' la urmă, au învins 
şi pe partizani i-au prins, 
lăsând Poenăreiul trist... 
Cu ei, au mui arestat 
foarte mulţi oameni din sat, 
care i-au tot ajutat: 

popa Nae Ahdreescu, 
preotul Constantinescu, 
învățătorul Popescu 

şi baciul Nae Sorescu; 
găsindu-i mai vinovaţi, 
judecaţi, nejudecaţi, 





PE Se 

2 viaţ-au Scăpat, 

pe 72 s-a iat, 

d expirat; 
e rele-au îndurat |... 

e și FD minieră s-a-ncheiat ! 

E trist, dar e-adevărat ]... 

Golul Poenăreilor, din dealurile 
muscelene, ultima citadelă a luptătorilor 
anticomunişti 





Crucea eroilor 
Rezistenței anticomuniste 









onştientizând adevărul rostit de c: arele istoric Nicolae lorga: „Neamul românesc 

C...: etern prin cultul eroilor”, + ] organizator al primei întâlniri din anul 2004 a 
fiilor satului desfăşurate si enărei — străbuna vatră natală» şi-a propus 

ca obiectiv prioritar ridicarea unei imei chinate eroilor Rezistenței armate 
anticomuniste de pe versanţii sudici Dealul Toaca, vârful cel mai înalt de 
pe golul Poenăreilor, cu vizibilitate opierea locului unde au fost prinşi, prin 
trădare, ultimii partizani ai Grupării «Haidui i lușcelului»care au luptat pentru libertate şi pentru 
înlăturarea dictaturii comuniste din Româhia;-pentru ca, în memoria colectivă a românilor, 
amintirea lor şi a susținătorilor lor martirizaţi îi tele Securităţii să dăinuiască în veci. S-a ales, 
ca loc de amplasament al crucii, zona „Lacul mai precis, vârful acesteia, la circa 200 de m 
vest de bordei, acolo unde partizanii efectuau. ervaţii permanente asupra mişcărilor de trupe, 
întrucât spaţiul precizat permitea o perfectă vizit itate spre drumul judeţean Piscani-Domneşti- 
Nucşoara şi drumul naţional Curtea de ca ag Muscel, rute utilizate frecvent 













de armată şi de Securitate, prin Valea Râului ei, către Munţii Făgăraş. 

Întrucât edificarea, potrivit proiectului unei cruci înalte de circa 15 m din metal nu a 
fost posibilă din cauza costului uriaş, dar şi.a” “difictităţilor de transportare a materialului în Dealul 
Toaca, propun plantarea, sub această formă, r brazi pe pajiştea în declivitate accentuată a 
poienei de la Lacul Roşu, vizibilă de la ciri m, din teritoriul comunei Pietroşani şi de pe 
şoseaua naţională dintre Câmpulung-Musci rtea de Argeş. Considerăm că o asemenea 
soluţie ar reprezenta o modalitate accesibilă sub raport financiar de a marca locul ultimului 
adăpost al ultimilor partizani din Gruparea «Haiducii Muscelului». O cruce a partizanilor vizibilă de 
la mare distanţă ar constitui un reper sacru al eroismului lor perpetuând, în zonă, ideea că ei şi 
susţinătorii lor au murit pentru libertate în lupta împotriva comunismului. 

Sper ca viitoarele Întâlniri ale fiilor satului Poenărei să se desfăşoare lângă acest obiectiv 
memorial de rezonanţă naţională, în cadrul feeric al naturii de la Lacul Roşu. Ar fi o întâlnire mult 
mai motivată, întrucât, prin acest însemn al credinţei strămoşeşti, s-ar întipări, în minţile 
generaţiilor prezente şi viitoare din zonă şi nu numai, uriaşul tribut de sânge dat de neînfricaţii fii ai 
satului Poenărei căzuţi în lupta pentru reîntronarea libertăţilor democratice în România. 





G.C. 

Satul este încarnarea unei vieţi româneşti 
într-un colț minuscul al umanităţii. [DIMITRIE GUSTI] 


ntrucât, în arealul satului Poenărei, suprafaţa acoperită cu păduri era apreciabilă, 
| Ra lemnului necesar edificării construcţiilor fiind, astfel, integral asigurată, 
majoritatea locuinţelor săteşti monocelulare, sau cu mai multe încăperi au fost construite 
din lemn. Sub raportul tehnicii utilizate în realizarea construcţiilor, se înregistrează, în cursul 
perioadei medievale, la Poenărei, două tipuri fundamentale de locuinţe: bordeiul săpat în pământ şi 
locuinţa de Sparta Forma primară a bordeiului-locuinţă o reprezenta tipul celor săpate adânc în 
23] pământ, care, potrivit unui informator avizat din sat, Grigore |. Grigorescu, 
82 ani [1949], aveau „la mijloc, o furcă în fund şi una la gură, care ţineau 
o grindă, iar, în dreapta şi în stânga, pe pământul săpat, se puneau, 
peste lespezi de bolovani, grinzi de stejar, care se prindeau de grinda din 
mijloc, cu blăni din stejar, în cuie ţigăneşti, iar peste blăni, se punea 
pământ”. Ulterior, trecându-se la locuinţa de suprafaţă, bordeiele de locuit 
au fost destinate depozitării produselor pomicole, în special, mai ales că, 
prin plantarea masivă a pomilor fructiferi, producţia acestora sporise 
considerabil. 

Consemnarea documentară a clericului şi anticarului englez Edmund 
Chishul! [1670-1733], absolvent al Colegiului din Oxford, care a vizitat, în anul 
1702, zona nordică a Muscelului, este relevantă pentru configurarea arhitecturii muscelene de la 
începutul secolului al XVIII-lea din satul Poenărei: „Casele sunt făcute după felul românesc, adică 
din trunchiuri de copaci aşezaţi unii peste alţii şi cu un coperiş înalt şi povârnit din şindrilă şi fără 
coşuri sau burlane pe dinăuntru pentru a scoate fumul, ci deschise doar în mai multe locuri ale 
coperişului pentru a înlocui această lipsă”. „Trunchiurile de copaci” erau „îmbucate” la capete şi 
prinse între ele prin cuie de lemn de cătină. Şarpanta era formată din căpriori şi laţi, peste care se 
bătea şindrila „în scoc”. La faţada principală, casele erau prevăzute cu o sală mărginită de pălimar. 
Acoperişul în patru „feţe” era ţuguiat= ascuţit sau lăptoşat= turtit. Casele se tencuiau cu lut alb. 
Planul generalizat al locuinţelor cuprindea: tinda (la mijloc), celarul, odaia de locuit care servea şi 
de bucătărie, odaia „curată”. 

În satul Poenărei, locuinţele de suprafaţă erau edificate din lemn. Casele vechi, înălțate pe 
„tălpi” masive din lemn de stejar sprijinite pe lespezi de piatră aduse din Valea lui Roman sau din 
albia Râului Doamnei, aveau pereţii construiți din bârne de stejar sau de fag rotunde, dispuse în 
cununi orizontale suprapuse, încheiate, la capete, „stâneşte” şi fixate, pe lungimea acestora, în 
cuie de lemn. Pe pereţi, se aplica, în interior, un strat de lut alb. În exteriorul construcţiei, pereţii de 
lemn erau, în general, netencuiţi. Şarpanta „în burduf” sau „în boltă”, prezentând similitudini 
constructive cu sistemul Blockbau, atestat încă din antichitate într-un vast areal indoeuropean, se 

construia din bârne mai subţiri, în continuarea nivelului superior al pereţilor, lungimea bârnelor 
reducându-se succesiv şi în mod egal, pe măsura înaintării spre vârful acoperişului. 

Ulterior, casele au fost construite din bârne cioplite în patru muchii, mai ales, în situaţia 
clădirilor de locuit etajate. Şarpanta în două ape, construită din căpriori din stejar şi cu laţi din lemn 
de esenţă moale, fixaţi în cuie de lemn era acoperită cu o învelitoare realizată din şindrile 
confecţionate din stejar, „îmbucate în scoc” şi bătute în cuie ţigăneşti sau, ulterior, din şindrilă de 
brad. Forma generalizată a acoperişului în patru ape este tipic românească: două ape mari sunt 
situate pe laturile frontală şi posterioară ale casei şi două ape mici sunt dispuse lateral. În unele 
situaţii, acoperişul în patru ape este prelungit în spatele casei, deasupra unui „timnic” inclus în 
plan, utilizat ca bucătărie de vară şi cămară de alimente 

În perioada interbelică, în special, şiţa de brad a fost înlocuită cu ţigla sau cu tabla, chiar şi 
în cazul construcţiilor mai vechi. Materialele utilizate în edificarea locuinţelor erau: lemnul, 
cărămida şi piatra de râu. 

ipul dominant al locuinţelor săteşti din Poenărei îl constituia casa joasă cu prispă. 

Planul caselor era, iniţial, monocelular; ulterior, s-a trecut la un plan bicameral format 

din „tindă” şi „odaia de locuit”. Locuinţa prezenta „o singură intrare situată în faţa 
tindei, odaia de locuit având şi ea o uşă spre tindă; două ferestre la faţadă şi una laterală luminau 
interiorul odăii de locuit, iar intrarea podului era aşezată în tavanul tinde!”. Cu timpul, planimetria 
locuinţelor s-a diversificat, spaţiului locuibil extins adăugându-i-se, lateral sau în spatele casei, un 
loc de depozitare, numit „celar”, inclus, anterior, în tindă. Mai târziu, „tinda” devine o încăpere 
mediană, între „odaia de locuit”, în care, iarna, se pregătea mâncarea, şi „odaia bună”, destinată 
păstrării hainelor, inclusiv, a zestrei, precum şi primirii oaspeţilor. 

Casele vechi din Poenărei, care se remarcau prin simplitatea liniilor şi armonia proporţiilor, 
prezentau, aşadar, planuri variate: case monocelulare (cu o singură încăpere), case bicelulare (cu 
două încăperi, fiecare dintre ele având intrare separată), ori cu două încăperi încadrând o tindă 
centrală. Sub raportul elevaţiei, se înregistrau, în localitate, case joase, fără pivnițe; case înalte cu 
pivniţă la parter, case înalte cu o odaie de locuit şi pivniţă la parter. Prezenţa, în structura caselor, 
a pivniţelor relevă caracterul funcţional al acestora determinat de ponderea accentuată a unei 
ocupaţii tradiţionale — pomicultura, produsele pomicole fiind depozitate temporar în pivnițele 
caselor. 

La începutul secolului XX, peisajul arhitectural al satului se modifică substanţial, prin 
edificarea, în gospodăriile mai înstărite, a unor case mari, cu două niveluri, amplasate pe teren plat 
(Casa Moise Grigorescu), ori în declivitatea terenului (Casa Alexandru Poenăreanu), construcţii 
care aveau pivniţa semiîngropată în sol, ceea ce implica o dimensionare pe verticală a soclului 
fațadei redus la înălţimea accesului în gârlici, sub parapetul sălii dispuse pe lungimea fațadei 
principale şi pe latura stângă a construcţiei; în acest caz, accesul în spaţiul de la etaj afectat 
locuinţei propriu-zise se efectua pe o scară cu uşa de intrare amplasată pe latura dreaptă a 
construcţiei, scara fiind mascată de soclul masiv construit din cărămidă şi piatră. Nivelul superior 
destinat locuirii era format din: sală cu acces din tinda centrală în două camere laterale, iar, în 
situaţia unor case mult dezvoltate la faţadă, accesul de pe sală era separat pentru fiecare cameră. 

Gârliciul, situat, în axa fațadei principale, sub sala frontală, precede pivniţa amplasată sub 
întreg spaţiul destinat locuinţelor, edificată din piatră şi cărămidă (uneori, în tehnica „lăcriţelor”) şi 
amenajată în interior, aproape în exclusivitate, pentru depozitarea temporară a produselor 
pomicole pe paturi lungi de lemn.  Pivniţa este prevăzută cu uşi din lemn, demontabile, pentru a 
asigura depozitarea butoaielor cu ţuică. Deschiderea pentru intrare în gârlici era blocată de o uşă 
dublă, grilată, confecţionată din stejar, iar intrarea în pivniţă se făcea printr-o uşă cioplită din două 
scânduri masive de stejar care se deschideau lateral şi se blocau, la închidere, cu un zăvor de 
lemn zimţat, prevăzut cu un dispozitiv ingenios, acţionat cu o cheie de fier „țigănească” 

Camerele nivelului superior se construiau, în general, din lemn. Tavanul acestora era 
realizat din grinzi aparente de stejar, iar „podina”, din scânduri de stejar sau de brad, podeaua fiind 
făcută, mai ales, din scânduri de brad. Aspectul interior al camerelor etajului se particularizează 
prin utilizarea textilelor de casă (chilimuri, ştergare de perete, plocade) — reflex al unei industrii 
casnice textile cu o remarcabilă tradiţie în localitate. 

Casele cu şase sau opt goluri la faţada principală, între stâlpii de lemn racordaţi la „război”, 
prin arcade profilate, se particularizau printr-o amplă ornamentaţie în tencuială. „Războiul” ca 

element structiv, inspirat din arhitectura caselor din mediul urban, permite circulaţia în podurile 
luminate, până la nivelul streşinii. Decorația în relief plat se proiecta, uneori, pe un fond colorat, în 
frize dispuse între profilurile din stucatură sau ca ancadramente de fereastră. Dispusă pe faţada 
principală, prispa este mărginită de un pălimar din scânduri, precum Casa lon Mailat. 


omponenţa gospodăriilor din Poenărei poartă, prin existenţa, pe lângă casa de locuit, 

a construciilor-anexe cu caracter specializat, pecetea evidentă a unor ocupaţii 

tradiţionale: pomicultura şi, în special, creşterea animalelor. 
În structura tradiţională a gospodăriilor din localitate, în afara casei de locuit, care reprezintă 
elementul nodal de constituire a acestora, se semnalează frecvenţa grajdurilor, unele dintre ele 
fiind prevăzute cu fânar, în partea superioară. În interiorul grajdurilor, era amenajată o iesle, în 
care, printr-o deschidere practicată în podul construcţiei, se punea fân pentru hrana animalelor. La 
o extremitate a ieslei, era montată o „crăcană” — suportul unui drob de sare, necesar completării 
hranei animalelor. Grajdurile erau podite cu scânduri groase de lemn, peste care, în timpul iernii, 
se aşternea un strat de paie, ca aşternut protector pentru vite. Grajdurile erau rânite zilnic, pentru a 
se asigura o curăţenie perfectă în interior, bălegarul fiind depozitat temporar în apropiere şi utilizat, 
primăvara şi toamna, ca îngrăşământ natural pentru pomi şi diverse culturi agricole. 

În unele cazuri, în spatele grajdului sau lateral, se construia din blăni de brad sau de fag, pe 
temeie de stejar, un adăpost pentru oi, numit saia. 

Cocina — o altă construcţie anexă, de plan pătrat sau dreptunghiular, construită, în general, 
din scânduri sau bârne mai subţiri de lemn — fusese destinată adăpostirii porcilor a căror frecvenţă 
era apreciabilă. Nu exista o gospodărie în care să nu se taie cel puţin un porc de Crăciun, mai 
precis, în ziua de Ignat, potrivit tradiţiei generalizate în spaţiul existenţial românesc. 

Construcţie anexă aproape nelipsită din componenţa gospodăriilor din sat, coteţul era 
destinat adăpostirii găinilor, mai ales, în timpul iernii, întrucât vara, ele se urcau, spre seară, pentru 
a se odihni peste noapte, într-un pom din apropierea coteţului. În eventualitatea că, în gospodărie, 
se creşteau şi gâşte, rațe sau curci, coteţul era separat în încăperi afectate exclusiv acestora, 
spaţiul fiind bine închis, pentru a se preveni intrarea vulpilor sau a dihorilor care produceau mari 
pagube în „efectivul” păsărilor din curte. De aceea, în unele gospodării mai înstărite, coteţul era 
construit din cărămidă. 

Pătulul de porumb construit, deseori, în partea superioară a unui grajd, din împletitură de 
nuiele de alun, completa dotarea unei gospodării tipice locale. În pătul, se depozitau „cotoloaiele” — 
ştiuleţii de porumb depănuşaţi. Pentru depănuşarea ştiuleţilor, se făceau clăci, la care participau, 
alături de membrii familiei, rudele, vecinii şi cei mai apropiaţi oameni din sat, claca în sine 
constituind un autentic „spectacol folcloric”, prin „cântece, snoave şi voie bună”, un prilej de 
depănare a amintirilor sau de „comentare” a unor recente evenimente locale şi nu numai. 

Caracterul funcţional pomicol al gospodăriilor din Poenărei era accentuat de existenţa, în 
componenţa acestora, a unor poverne şi cuptoare de uscat prune. 

Construită din bârne de lemn pe temeie masive de stejar sau numai din scânduri de brad 
bătute în cuie pe un schelet solid din grinzi secţionate rectangular, povarna prezenta o deschidere 
la acoperiş, pentru evacuarea fumului, „fumătoarea”, fiind dispusă deasupra cotlonului „cazanului 
de ţuică”. Instalaţia de fabricat ţuică era formată dintr-un cuptor de cărămidă în care se fixa 
cazanul de aramă conectat printr-un sistem de ţevi din acelaşi material, dispus, sub forma unui 
cilindru, în „butia de răcire” din doage de lemn, alimentată permanent cu apă, prin jgheab, dintr-o 
sursă apropiată. Borhotul de prune se turna, din „cărător”, în cazanul încălzit cu foc, lemnele 
aprinse întreţinând continuu fierberea acestuia, iar, pentru a se evita „prinderea” lui, şi, în 
consecinţă, „afumarea” ţuicii, se acţiona cu o manivelă conectată la un sistem metalic special de 
curăţire a fundului cazanului. Ţuica se scurgea într-o botă de lemn dimensionată în raport cu 
capacitatea cazanului şi era gustată repetat de „povarnagiu” sau de „beneficiar”, pentru a se 
determina tăria alcoolică. 

Cuptorul de uscat prune era o construcţie de plan dreptunghiular realizată din cărămidă, 
prevăzută, la faţada principală, cu un sistem etajat din lemn, pentru fixarea „leselor” cu prune; 
leasa fiind un cadru de lemn dreptunghiular, cu laturile formate din şipci de brad, dimensionaţi la 

mărimea stratului de prune, partea inferioară a ramei realizându-se prin împletirea unui „grătar” din 
nuiele de alun, sau prin şipci subţiri de lemn fixaţi în cuie pe lungimea ramei. Uscarea şi afumarea 
prunelor se asigura prin întreţinerea unui foc domol, folosindu-se, în acest scop, trunchiuri 
putregăioase de salcie, care degajau căldură şi un fum continuu. Anterior, acest proces se realiza 
într-o instalaţie rudimentară, săpându-se, în pământ, o groapă adâncă de circa o jumătate de 
metru — „vatra focului” — dimensionată după o „leasă” pe care se aşezau prunele de uscat. 

În componenţa majorităţii gospodăriilor, exista o bucătărie de vară — construcţie de plan 
dreptunghiular, edificată din scânduri de brad fixate în cuie, pe un schelet masiv de grinzi din lemn 
de stejar sau de fag, având un acoperiş în două ape, învelit cu şiţă. 

În bucătărie, se află o sobă de cărămidă cu plită, prevăzută cu cuptor pentru copt pâine sau 
cozonac, fumul fiind evacuat în exterior, printr-un burlan de tablă. Interiorul tradiţional al bucătăriei 
de vară includea, ca piese de mobilier: o masă rotundă, mică, rudărească, scaune joase, cu trei 
picioare („taburele”), un hambar pentru mălai, un dulap rudăresc de colţ pentru vase, poliţe şi 
policioare, cuiere de fier, precum şi un pat pentru odihnă după masă. 


M::: de arhitectură populară, datând din anul 1928, Casa familiei preot loan 





Constantinescu reproduce, sub raport planimetric, tipul vechi de construcţii de 

locuit cu sală dispusă la faţadă, între camerele laterale, prevăzută cu pălimar de 
lemn şi stâlpi decoraţi în motive geometrice. Amplasată în declivitatea terenului, construcţia 
prezintă, sub raportul elevaţiei, un beci dispus sub camera „bună”, destinat depozitării fructelor şi 
produselor obţinute din prelucrarea acestora, relevând, astfel, o funcţionalitate specifică zonelor cu 
caracter predominant pomicol. Sub raportul materialelor de construcţie, beciul este edificat din 
piatră masivă de râu, grinzile de susţinere a tavanului fiind realizate din bârne groase de stejar. 
Nivelul de locuire, format din şase încăperi, este construit din bârne de lemn, iar şarpanta 
acoperişului are o pantă accentuată, în patru ape, făcută din căpriori de stejar şi lănteţi de brad, 
casa fiind învelită, iniţial, cu şiţă de brad şi, apoi, cu tablă galvanizată. 

Exceptând caracteristicile sale constructive şi funcţionale reprezentative pentru casele de 
locuit din Poenărei în perioada interbelică, (majoritatea construcţiilor similare au dispărut), Casa 
familiei preotului loan Constantinescu prezintă un profund caracter memorial, întrucât a constituit 
un important loc conspirativ de întâlnire a luptătorilor şi sprijinitorilor Rezistenței anticomuniste de 
pe versanţii sudici ai Munţilor Făgăraş, fiind situată la circa 800 metri de ultimul adăpost al 
partizanilor: bordeiul săpat în stânca Râpilor cu Brazi. Membri ai familiei preotului loan 
Constantinescu au fost arestaţi şi condamnaţi, în anul 1959, de către tribunalele comuniste pentru 
participare la Rezistență: preotul loan Constantinescu a fost condamnat la moarte şi executat la 
Închisoarea Jilava, în 18 iulie 1959, iar soţia sa, Justina, şi fiica lor, profesoara luliana Preduţ- 
Constantinescu, la 15 şi, respectiv, 12 ani închisoare corecțională. Din considerentele enunțate, 
într-un spaţiu adecvat din această casă, se preconizează organizarea Muzeului Rezistenței armate 
anticomuniste de pe versanţii sudici ai Munţilor Făgăraş. Casa familiei preot loan Constantinescu 
este inclusă pe Lista monumentelor istorice din judeţul Argeş, sub codul 0380374. 

Construcţie monumentală edificată în 1934, Casa familiei înv. Gheorghe Popescu este 
tipică perioadei de maximă înflorire a arhitecturii rurale din perioada interbelică, în care se 
regăsesc ecouri ale arhitecturii tradiţionale, dar şi influenţe evidente ale construcţiilor de locuit din 
zonele urbane sau periurbane ale arealului etnocultural Argeş-Muscel. 

Sub raportul elevaţiei, casa prezintă două niveluri: parterul — dispus sub întreaga clădire, cu 
acces din extremitatea estică a fațadei — utilizat ca loc de depozitare a produselor pomicole; peste 
beci, se înalţă etajul destinat locuinţei propriu-zise, format din două camere laterale care 
încadrează o sufragerie. Sala în formă de „L” este delimitată, spre est, de o cameră de locuit şi 
prezintă o amplă decorație, întrucât stâlpii sunt ornamentaţi în motive geometrice, iar scândurile 
pălimarului sunt traforate într-o asemenea modalitate, încât, din succesiunea lor, rezultă o friză 
decorativă de un efect artistic remarcabil 

Un element de confort modern îl reprezintă baia amplasată pe latura nordică a imobilului, 
cu acces dintr-o cameră legată cu bucătăria şi cămara, printr-un coridor îngust, cu ieşire spre 
exterior. Casa construită din cărămidă pe o fundaţie de piatră este prevăzută cu o şarpantă în 

patru ape, cu pantă accentuată, învelită cu ţiglă — material care, în perioada menţionată, conferea 
edificiului un autentic „aer” urbanistic. Tencuiala exterioară amplifică decorativismul casei, prin 
stucatura realizată în relief, în variate forme geometrice, la ancadramentele ferestrelor şi uşilor. 
Model de arhitectură din mediul rural în care se interferează elementele tradiţionale de plan 
cu cele urbane, casa familiei înv. Gheorghe Popescu este inclusă, sub codul 0380375, pe Lista 
monumentelor istorice din judeţul Argeş. 
Arhitectură contemporană 


C:::: recente se caracterizează prin tendinţa de amplificare a confortului 





interior, implicit, a planului, şi printr-o pronunţată decorație exterioară. Casele de locuit 

ale familiilor: învăţător Constantin Drăguşanu, construită din lemn; preot Nicolae 
Andreescu, edificată [1951] şi renovată [1997] de dr. ing. lulian Cujbescu; preot lon Grigorescu 
[1980]; lon Păunescu [1959], înzestrată cu piese de mobilier din lemn de trandafir, amplu decorate 
în motive geometrice şi florale; prof. Vasile Păunescu [1980], extinsă relativ recent de Sorinel 
Păunescu reprezintă modele de construcţii de locuit inspirate din arhitectura specifică zonei 
periurbane a reşedinţei judeţului Muscel, în perioada interbelică. 

Elemente vizibile de arhitectură urbană contemporană se regăsesc în somptuoasele vile 
ale economistului Radu-Ştefan Hortopan [2005] managerului Cornel Samoilă, juristului Costi- 
Roland Samoilă [2008] şi familiilor: Vasilică Baciu, Constantin Beca, Doru Beca, Nicu llinca, 
Dumitru Petcu, Cristian Teaşă. O pitorească vilă de vacanţă aparţinând familiei managerului Virgil 
Baciu construită din buşteni de brad, în maniera specifică zonei Topliţa, judeţul Harghita conferă 
peisajului arhitectural din Poenărei o notă particularizatoare, relevând, în esenţă, diversitatea 
considerabilă a arhitecturii contemporane din România. 

Abordând, dintr-o perspectivă profund optimistă, «Renaşterea continuă a satului Poenărei», 
prof. Gheorghe Nicuţ, fost primar al municipiului Curtea de Argeş, impresionat de frumuseţea 
acestor plaiuri atât de încărcate de istorie, considera că „Tentativa de resuscitare a satului 
Poenărei este nu numai un lucru minunat, dar este realizabilă, întrucât nu pleacă de la necesitatea 
unei repopulări permanente, ci merge pe ideea incitării unor oameni cu posibilităţi ca să-şi 








construiască, în acele locuri splendide, case de o frumuseţe extraordinară, unde să se refugieze 
departe de tumultul şi stresul vieţii citadine.”. 


Grigore CONSTANTINESCU 

nfluenţa exercitată de biblioteca satului asupra gradului de cultură şi civilizaţie 





din Poenărei a fost considerabilă, întrucât, în cadrul acesteia, se organizau, în 

perioada interbelică, manifestări specifice căminelor culturale existente în alte 
aşezări muscelene, programele artistice constând din: coruri, recitări, piese de teatru cu 
subiecte inspirate din viaţa rurală, dansuri populare. Sub egida acestei prestigioase 
instituţii de cultură, se desfăşurau, în sărbătorile religioase sau naţionale, „Hora satului”, 
ori baluri, la care participau şi tineri din localităţile învecinate de pe Valea Râului Doamnei. 
În perioada premergătoare instaurării totalitarismului comunist, imediat după sfârşitul 
războiului, manifestările culturale de referință se organizau, în special, în vacanţele 
şcolare, fiind antrenați elevii care urmau cursurile liceale în diverse oraşe ale ţării, dar şi 
tinerii rămaşi în sat 

De un succes previzibil la public se bucura corul pe două voci, cu un repertoriu 
„Clasic”, din care nu lipseau piesele muzicale: «Sârba-n căruţă», «Cucule, pasăre sură». 
«Hop ş-aşa !», cor pregătit de luliana Constantinescu, absolventă a Conservatorului 
particular «Santarelli» din Bucureşti. 

Piesele de teatru „scurte şi la obiect” reprezentau punctul culminant al unor 
spectacole artistice locale memorabile. 

A devenit antologică replica dintr-o scenă a unei piese „vizionare”, în care 
interpreta, o tânără ţărancă din Poenărei, distribuită în rolul unui „raisonneur”, considerând 
că autorul greşise o formulare-conclusivă a piesei sale: „Nu contează ce e tata, ci ce e 
băiatul !”, susţinea, contrar subiectului acesteia, anticipând, parcă, principiile ideologiei 
comuniste, o variantă care i se părea raţională: „Nu contează ce e tata şi ce e băiatul !”, 
motivându-şi „proverbial” replica prin clasicul aforism popular „Ce naşte din pisică şoareci 
mănâncă !”... Din păcate, replica reformulată astfel avea să devină o practică cotidiană a 
vieţii unui partid unic, muncitoresc... 

nstaurarea regimului comunist în România a constituit, şi pentru satul Poenărei, 
începutul sfârşitului unei culturi temeinice, fundamentate pe tradiţii autentice şi 
pe racordarea la marea cultură naţională şi universală. 

Valoroasele cărţi din bibliotecă au dispărut, rând pe rând, fiind înlocuite cu broşuri 
de popularizare „ştiinţifică” şi de îndoctrinare ideologică, iar, sub „firma” de «Cămin 
cultural» atribuită unei case, preluate prin naţionalizare de la proprietarul Alexandru 
Poenăreanu, se desfăşurau activităţi precum: „Joia tineretului”, sau „Hora satului”, cu 
programe artistice închinate Partidului Comunist Român, congreselor acestuia, ori 
aniversărilor proclamării Republicii Populare Române. 

Ulterior, s-a construit localul pentru magazinul sătesc, afectându-se un spaţiu 
«Căminului cultural Poenărei». În acest „cadru spiritual” oficializat, cele mai frecvente 
acţiuni „culturalizatoare” erau „serile de filme artistice” programate şi proiectate de o 
„caravană” venită special de la Piteşti, precum şi nunțile din ce în ce mai rare din sat 








11 


POENĂREI — STRĂBUNA VATRĂ NATALĂ e nr. 9 / 2013 
Abecedarul recunostinţei: 












comuna Poenărei, la distinsul învăţător Nae Andreescu. După îndemnul 
acestuia, în anul 1884, părinţii săi l-au dat ca bursier la Şcoala Normală „Carol 
I” care funcţiona pe atunci în Bucureşti. A absolvit şcoala normală în 1888, după care a 
intrat în armată, făcându-şi stagiul de un an la Regimentul | Geniu din Bucureşti. 

La 1 noiembrie 1889, a intrat în învăţământ cu titlu provizoriu, după ce mai întâi a 
fost supus, împreună cu alţi colegi, unui examen dat în Câmpulung, în faţa unei comisii 
compuse din revizorul şcolar, inginerul judeţului şi un institutor local. 

A obţinut post la şcoala din comuna Rucăr, unde n-a funcţionat decât un an, căci, 
prin moartea neaşteptată a regretatului său învăţător, Nae Andreescu, rămânând post 
vacant în comuna Poenărei, vecină cu Corbşori, şi după dorinţa fostului său învăţător, s-a 
transferat la şcoala din această comună, unde a funcţionat zece ani [1891-1900]. 

Aici şi-a pus la contribuţie toată puterea tinerească şi, încălzit de idealul cu care a 
ieşit din şcoală, a căutat să ducă mai departe munca învățătorului său. Amintirile frumoase 
pe care le avea de la această şcoală, pe băncile căreia cu puţini ani înainte învățase carte, 
i-au dat puteri noi de muncă. A condus singur toate clasele şi a dat serii de elevi distinşi. 

În anul 1901, s-a transferat la şcoala din comuna sa natală, Corbşori, unde a 
funcţionat până în anul 1927, când a ieşit la pensie cu 38 de ani serviţi. 

Aici, a dezvoltat o activitate intensă şi plină de roade pe tărâmul economic. 

A înfiinţat, în anul 1907, Banca populară „Corbişori”, pe care a condus-o peste 15 
ani, fiind casier. Neavând local propriu, i-a pus la dispoziţie casele sale, fără nici o chirie. A 
contribuit la clădirea localului de bancă şi de şcoală.”. A decedat la 30 mai 1952, în vârstă 
de 87 ani. [Text reprodus parţial din volumul «Omagiul învăţătorilor pensionari din judeţul Muscel, cu 
prilejul sărbătorii de la 29 octombrie 1933, de către Asociaţia învăţătorilor din Muscel», p. 44-45]. 


A născut în anul 1866, în comuna Corbşori. Clasele primare le-a făcut în 

În interesanta cronică a cotidianului naţional «Curentul» din 13 noiembrie 1943, consacrată unui 
eveniment de excepție din viața satului nostru: „SFINŢIREA BISERICII «CUVIOASA PARASCHIVA» DIN 
COMUNA POENĂREI-MUSCEL”, se reproduc pasaje semnificative din cuvântarea pr. loan Gh. 
Constantinescu, parohul bisericii, care releva „râvna şi jertfa creştinească a unor oameni de bine”, 
nominalizând ctitorii importanţi ai monumentalei biserici din sat. „Sfinţia sa preotul paroh aduce prinos de 
recunoştinţă familiei Poenăreanu, care, prin: d-nul Vică Poenăreanu, maior loan Poenăreanu, Haritina col. 
Şoiculescu, Maria-Avida şi gen. Victor Nanu, Victoria col. Berea şi d. av. Alexandru Poenăreanu, au donat 
importante sume, materiale de construcţie şi sfinte odoare. Preotul loan Constantinescu mulţumeşte, de 
asemenea, familiei dr. loan Mitulescu, arhitect Berechet, gen. Boiţeanu, gen. Spiroiu, gen. Nicolau, 
Brihăilescu, institutor Gheorghe Popescu etc. şi tuturor enoriaşilor şi prietenilor bisericii, care au contribuit la 
desăvârşirea sfântului locaş.”. De aceea, am considerat că avem datoria morală de a cunoaşte reperele 
biografice ale personalităţii acestora, prezentând, pe unul dintre principalii realizatori ai bisericii noastre, 

n memoria unor comunităţi, numele arhitectului Dimitrie lonescu-Berechet are semnificaţia 
|: inspirat modelator de volume arhitecturale, construcţiile realizate pe baza proiectelor 
sale conferind localităţilor pecetea unui autentic stil naţional abstras din filonul de aur al 
arhitecturii populare muscelene. Descendent dintr-o renumită familie de artişti originari din Ţara 
Bârsei, străbunicul său, lon Gârniţă — „zugrav de subţire de biserici şi de icoane” — stabilindu-se în 
Câmpulung la începutul secolului al XIX-lea, Dimitrie, viitorul arhitect, s-a născut în 27 ianuarie/10 
februarie 1896, în oraşul de pe Râul Târgului, în casa pe faţada căreia este încastrată celebra 
«Cruce a Jurământului», fiind al şaptelea dintre cei opt copii ai 
negustorului de  „braşovenii” Nicolae  lonescu [1835-1904], 
supranumit, de orăşeni, pentru prosperitatea sa evidentă, 
„Berechet”, şi al soţiei acestuia, Maria, născută Popescu [1856- 
1943]. Dimitrie lonescu-Berechet va urma cursurile Şcolii 
elementare nr. 1 din Câmpulung şi, ulterior, ale Liceului «Unirea» din 
Focşani, pentru ca, sedus de o profesiune pe care meşteri anonimi 
din Muscel o transformaseră, prin talent şi experienţă, în artă 
autentică, să opteze, în 1916, pentru Şcoala superioară de 
arhitectură din Bucureşti, pe care a absolvit-o cu brio în anul 1922, 
nevoit, însă, în timpul Primului Război Mondial, să-şi întrerupă 
cursurile universitare, deoarece, în anii 1917-1919, fusese 
concentrat pe front. Redactând în puţinele clipe de linişte, un 
evocator «Jurnal de război», studentul Dimitrie lonescu-Berechet menţiona, la 15 decembrie 
1917: „Strămoşii mei artişti mi-au făurit un suflet bolnăvicios de sensibil, plin de idealuri pierdute de 
lux, de bogăţie şi de suprema eleganţă care să inunde fragila mea ființă armonioasă ca un vis.”. 
rientat spre „specificul şi caracterul propriu românesc al arhitecturii” de către mentorii 
săi: Petre Antonescu, Duiliu Marcu, Constantin Nanescu şi Grigore Cerchez, ei înşişi 
mari deschizători de orizonturi în domeniu, arhitectul muscelean Dimitrie lonescu- 
Berechet îşi va manifesta, prin întreaga sa creaţie, predilecţia spre originalitate, având ca motivaţie 
de excepţie arhitectura vernaculară din satele muscelene. 

























laal=Jal=le la uil=2= 50 lal5i ==) 19 


NĂRE 





STRĂBUNA VATRĂ NATALĂ e nr. 9 / 2013 








Întreprinzând numeroase călătorii de studii în Balcani (la Istanbul şi Salonic), în Orientul 
Apropiat (Ierusalim şi Damasc), în Africa (Cairo şi Alexandria), Dimitrie lonescu-Berechet are 
posibilitatea de a constata interferenţele stilistice arhitecturale ori dominantele caracteristice ale 
artei bizantine, elene sau ale celei orientale. Occidentul îl fascinează prin monumentele Austriei, 
Franţei şi Italiei şi îl determină să adopte în conceperea unor edificii de interes public nota de 
autohtonism care să le confere caractere specific româneşti. 

Asimilarea într-o sinteză naţională a diverselor stiluri arhitecturale, inocularea în acest 
misterios creuzet al creaţiei, a sevei constructive tradiţionale prin studierea detaliată a arhitecturii 
populare româneşti au asigurat viabilitatea modelelor de arhitectură semnate Dimitrie lonescu- 
Berechet. Colaborator apropiat al său în realizarea unor importante edificii, reputatul inginer 
constructor Emil Prager releva, în 1963, într-o «Caracterizare» obiectivă, „înțelegerea ce arăta 
Dimitrie lonescu-Berechet în folosirea elementelor de artă naţională veche, în construcţiile pe care 
le proiecta în diferite localităţi.” Exersând continuu în „arta arhitecturii”, pe care celebrul filozof 
german F. W. Schelling o considera „în general, o muzică împietrită”, arhitectul muscelean a fost 
încadrat ca desenator şi arhitect în Ministerul Lucrărilor Publice din Bucureşti [1920-1922], pentru 
ca, ulterior, să activeze ca liber profesionist, iar, începând cu anul 1930, să devină arhitectul şef al 
Patriarhiei Bisericii Ortodoxe Române, misie pe care o îndeplineşte cu extremă responsabilitate 
până la pensionarea sa în anul 1963, exceptând perioada 1945-1948, când devine şeful Direcţiei 
Arhitecturii din Ministerul Cultelor. Funcţia de coordonator al Serviciului Tehnic al Patriarhiei 
implica proiectarea, controlarea periodică a lucrărilor importante efectuate în ţară, recepţionarea 
acestora, dar şi participarea, în calitate de membru al Direcţiei Monumentelor Istorice şi de 
membru fondator al Comisiei de pictură bisericească a Patriarhiei Române, la analiza sistematică 
a modalităţii efectuării unor operaţiuni de restaurare a monumentelor de artă şi arhitectură 
ecleziastică din România. Concomitent, arh. D. lonescu-Berechet era antrenat în elaborarea şi 
susţinerea unor prelegeri de artă bisericească destinate cursanților în atelierele Patriarhiei. 

e plan matrimonial, Dimitrie lonescu-Berechet are şansa de o cunoaşte pe Eugenia 

Oancea [1907-1997], fiica unui cunoscut politician din Dobrogea, Luca Oancea, cu 

rădăcini genealogice săcelene, cu care se căsătoreşte la 20 februarie 1938; din 
mariajul lor, se vor ivi pe lume lon Luca Nicolae, în 1942, şi Maria Andreea, în 1949. Soţia sa va 
deveni principalul reazim în activitatea extrem de solicitantă a arhitectului, preocupându-se 
aproape în exclusivitate de educaţia copiilor şi însoţindu-l, ca şoferiţă a automobilului lor personal, 
în peregrinările efectuate în interes de serviciu prin ţară. Apreciindu-i-se realizările în domeniu, lui 
D. lonescu-Berechet i se va acorda, în 1957, la propunerea Uniunii Arhitecţilor, o substanţială 
pensie de merit; după pensionarea lui pentru limită de vârstă, în 1963, va continua să activeze în 
cadrul Serviciului tehnic al Patriarhiei, în calitate de colaborator extern până la moartea sa 
survenită la 1 iulie 1969, în domiciliul din Bucureşti, în urma unei boli incurabile. Corpul său 
neînsuflețit va fi depus în cripta familiei din subsolul Bisericii Parcul Domeniilor din Capitală. 

pera arhitecturală respirând o deosebită vigoare constructivă, valențe estetice 

remarcabile însumează numeroase construcţii reprezentative ce conferă cadrului 

ambiental în care au fost edificate atribute edilitare revelatorii. Dimitrie lonescu- 
Berechei a proiectat peste o sută de biserici în diverse localităţi din ţară: Biserica Parcul 
Domeniilor, Sf. Vineri-Nouă, Sf. Anton-Colentina ş. a. (Bucureşti), Catedrala din Hunedoara, 
Biserica «Sf. Împărați» din Constanţa, Biserica «Sf. Gheorghe» din Curtea de Argeş, Biserica 
mănăstirii Ciorogârla, Biserica din Costeşti-Argeş, Biserica mănăstirii Maglavit, bisericile din 
comunele muscelene: Bilceşti, Lereşti, Podul Dâmboviţei, Poenărei, Rădeşti, Stoeneşti etc., dar şi 
peste hotare: Căminul românesc şi paraclisul de la Ierusalim, Capela de la lordan 

În «Scurta biografie» redactată de către Ştefan lonescu-Berechet, se menţionează printre 
monumentele de arhitectură ecleziastică restaurate pe baza proiectelor sale: Schitul Maicilor din 
Bucureşti, mănăstirile Căldăruşani, Cernica, Plumbuita, Sinaia şi Viforâta. 

Amprenta stilului său arhitectural este evidentă în edificiile publice proiectate: Primăria 
Hunedoara, Teatrul Bacău, reamenajarea Palatului de justiţie din Sf. Gheorghe ş. a., în imobilele 
destinate clerului: case parohiale, reşedinţa patriarhală din Dragoslavele, sanatoriul preoţesc din 
Techirghiol, stăreţia Mănăstirii Sihăstria, casa de odihnă a Mănăstirii Durău; în organizarea 
interioarelor unor imobile: mobilierul Palatului patriarhal din Bucureşti, biblioteca Sf. Sinod de la 
Mănăstirea Antim; ori în proiectarea mobilierului de cult: tâmplele de marmură ale bisericilor 

bucureştene Parcul Domeniilor şi Sf. Elefterie, iconostasele de lemn de la: Mănăstirea Dealu, 
paraclisul Mănăstirii Antim, Bisericii ortodoxe din Ierusalim; candelabrele Catedralei din Cluj ş. a., 
în numeroase troițe, monumente sau lespezi funerare. 

reocupat constant de aspectul oraşului natal, dar şi de aria Muscelului istoric, 

Dimitrie lonescu-Berechet realizează, în perioada sa de pionierat, circa 80 de 

proiecte din care se detaşează prin amploare şi rafinament stilistic: Palatul 
Prefecturii judeţului Muscel (1934) — o armonioasă sinteză arhitecturală, cu ecouri brâncoveneşti, 
decorul completând viziunea estetică a autorului prin reprezentări zoomorfe (leul, grifonul, corbul, 
capra, acvila), ecou al basmelor fascinante ale copilăriei, dar şi prezenţe cu valoare apotropaică în 
mitologia populară; impunătorul Mausoleu de la Mateiaş construit din calcar în perioada anilor 
1927-1935, sub forma unei imense cruci care domină înălțimile din acest pitoresc plai muscelean, 
operă monumentală prin care s-a înscris el însuşi în analele dedicate eternizării memoriei eroilor 
neamului care s-au jertfit în luptele pentru apărarea gliei strămoşeşti în cursul Primului Război 
Mondial; Biserica «Cuvioasa Paraschiva» din Poenărei, o perlă a arhitecturii lemnului, 
construită între anii 1937-1943, sinteză a artei constructive a meşterilor cruceri din zonă, 
model de edificiu ecleziastic care a preluat, în structura sa compoziţională, elemente de 
decor generalizate în aceste nestemate ale creaţiei arhitecturale tradiţionale; edificii de 
interes public: Liceul de fete, Şcoala primară nr. 1 «Oprea Iorgulescu», Şcoala generală nr. 6 Vişoi, 
Căminul cultural Vişoi, Ateneul cultural «Negru Vodă» (sediul actual al Protoieriei Muscel), Teatrul 
cinema Jinga din Câmpulung. Atenţia sa a vizat conservarea şi restaurarea unor importante 
obiective arhitecturale, precum: Casa Ştefănescu (actualmente, Muzeul de etnografie al zonei 
etnoculturale Muscel), stăreţia Mănăstirii «Negru Vodă», Biserica Schei, Biserica Marina, casa 
parohială a Bisericii Sf. Nicolae-Popa Savu, Capela spitalului orăşenesc. 

Dimitrie lonescu-Berechet este autorul proiectului de refacere a zonei sud-vestice a 
Câmpulungului afectate de incendiul devastator din anul 1934, implicând sistematizarea şi 
construcţia a 24 de imobile din cartierul Şubeşti. O troiță de piatră consemnează tragicul 
eveniment şi momentul renaşterii din cenuşă a ansamblului rezidenţial. Arhitectul câmpulungean a 
proiectat, pentru concitadinii din oraşul natal, casele: Armeanu, Babeu, Băjan Gogu, arh. Berechet, 
Berechet Costică, Cojan, Diaconescu, Dimache, Eremia, prof. Mitu, Olaru, Oncioiu, Poşoiu, Staicu 
lon, Strafalogea, Ţincu, Vlădescu ş. a. intrate în patrimoniul arhitectural naţional 

Academicianul George Oprescu, originar din Câmpulung, releva competenţa arhitectului 
muscelean „în cunoaşterea monumentelor noastre din Evul Mediu”, faptul că „s-a inspirat foarte 
adesea din monumentele vechi pe care le studiase”, iar părintele istoriei arhitecturii naţionale, arh 
Grigore Ionescu, remarca „importanta contribuţie a arhitectului Dimitrie lonescu-Berechet la 
restaurarea unor valoroase monumente româneşti”. 

impla enumerare a construcţiilor născute iniţial pe planşeta arhitectului Dimitrie 

lonescu-Berechet oferă o imagine semnificativă a rolului său în dezvoltarea arhitecturii 

naţionale. Preocupat de starea precară de conservare a monumentelor, arhitectul 
muscelean a abordat cu rezultate remarcabile restaurarea unor obiective ce relevă geniul creator 
al poporului român. Amprenta creaţiei sale originale se regăseşte şi dincolo de fruntariile ţării, în 
proiectarea Căminului românesc din lerusalim şi în edificii monumentale din Iordania, stilul 
arhitectural românesc. fiind adaptat condiţiilor climaterice şi contextului urbanistic existent. 
Preocupat continuu de arta populară românească, Dimitrie lonescu-Berechet va consacra studii 
aprofundate ceramicii şi icoanelor pe sticlă. 

Retrospectarea succintă a vieţii acestei personalităţi muscelene a cărui existenţă a fost 
dedicată exclusiv binelui public, care a durat edificii reprezentative, durându-se el însuşi în 
acestea, prin pasiune şi competenţă profesională — asemenea legendarului meşter Manole — 
reprezintă o îndatorire de conştiinţă civică, o imperioasă mărturie a recunoştinţei ce se cuvine 
marilor spirite creatoare ale neamului românesc 

ând a făcut Dumnezeu pe cel dintâi om, pe Adam, a văzut că nu e bine să fie 

omul singur şi, de aceea, i-a făcut lui femeie. Odată ce i-a făcut, i-a 

binecuvântat pe ei, zicându-le: „Creşteţi şi vă înmulţiţi, umpleţi pământul şi-l 
stăpâniţi pe el !... 

Din aceste cuvinte, se vede cum, de la început, Dumnezeu este şi întemeietorul 
căsătoriei, adică al legăturii dintre bărbat şi femeie, al vieţii casnice şi, în acelaşi timp, şi 
întemeietorul societăţii omeneşti, căci societatea omenească nu se întemeiază decât pe 
familie. Dacă ar fi fost bărbatul singur, cum ar fi fost, oare, cu putinţă şi înmulţirea 
neamului omenesc şi, prin aceasta, şi întemeierea societăţii ?... Căsătoria este, deci, o 
întocmire dumnezeiască de cea mai mare însemnătate pentru fericirea bărbatului şi a 
femeii şi, în acelaşi timp, numai cu ajutorul ei, e cu putinţă şi înmulţirea neamului 
omenesc. Numai prin taina nunţii, bărbatul şi femeia pot să formeze un singur trup şi un 
suflet, pot să se desăvârşească din punct de vedere moral şi să-şi îndoiască şi întărească 
puterile în lupta cu grelele nevoi ale vieţii de astăzi. 

În afară de taina nunţii nu poate fi adevărata fericire ! 

Ce nenorocit e omul singur pe lume !... El are nevoie de un tovarăş de viaţă 
credincios de care să fie ajutat în vremuri grele, de la care să audă un cuvânt de 
mângâiere atunci când se află în durere, un cuvânt de îndemn şi de îmbărbătare atunci 
când se află în descurajare şi un ajutor atunci când se află în neputinţă. 

În Sfânta Scriptură a Vechiului Testament, ni se spune: „Mai bine doi decât unul, 
căci au folos mai bun din osteneala lor, căci de cade unul, ridică pe el celălalt, dar vai de 
acel care este singur când cade, căci nu este altul ca să-l ridice.”. [Ecles.1V.9-11]. 

Gândindu-se la unirea dintre fiinţe, aşadar şi la căsătorie, poetul Vasile Alecsandri 
ne sfătuia în versuri pline de simţire: 

„Unde-i unul nu-i putere la nevoi şi la durere ! 
Unde-s doi, puterea creşte şi duşmanul nu sporeşte. ”. 

Bătrânii noştri au cântat, de asemenea, însemnătatea nunţii, când vorbeau despre 
un om care trăieşte singur, numai pentru el: 

„De s-ar purta oricât de bine şi de-ar umbla precum un Sfânt, 

Tot îl defaimă orişicine, zicând că e un „Paşte vânt” 
Când e bolnav, nu are cine, pahar cu apă, să îi dea, 
Moare până atunci când vine un cunoscut de a-l vedea 1... 

Tot neamul său şi al său nume vor merge cu el în mormânt 

Şi nu-i rămâne din viaţă vreo pomenire în cuvânt !”. 

Acestea sunt adevăruri cari nu mai au nevoie să fie dovedite !... Fiecare dintre noi 
poate să le observe, fiecare dintre noi poate să constate aceste adevăruri !... 

Domnul nostru lisus Hristos, care a venit în lume pentru luminarea şi mântuirea 
omului, a pus cel mai mare preţ pe taina nunţii. El însuşi a luat parte împreună cu Sfânta 
Fecioară Maria şi ucenicii Săi la Nunta din Cana Galileii, unde a şi făcut cea dintâi minune 
prefăcând apa în vin, simbol al unei vieţi sfinte din partea celor ce se unesc prin taina 
nunţii. Mântuitorul lisus Hristos a făcut, din căsătorie, o taină sfântă. A cerut ca, prin 

căsătorie, legătura dintre bărbat şi femeie să fie aceeaşi care este între EI şi biserică, să 
fie una şi nedespărţită pentru totdeauna. Unul să se jertfească pentru altul, după cum El s- 
a jertfit pentru biserica Sa. 

Căsătoria fiind o taină sfântă şi având un rost aşa de însemnat pentru om şi pentru 
societate, trebuie să ştim că se cer din parte-ne oarecari îndatoriri faţă de ea. Mai întâi, cei 
ce se unesc prin căsătorie înaintea Sf. Altar nu se mai pot despărţi decât odată cu 
moartea. „Un trup şi un suflet s-au făcut din doi prin căsătorie şi ceea ce a împreunat 
Dumnezeu, omul să nu despartă”, ne spune Sf. Scriptură. [Mat. XIX, 3-7]. 

Şi, cu toate acestea, cât de uşor se desfac, în timpurile noastre, căsătoriile !... Te 
miri pentru ce nimicuri, caută unii bărbaţi să-şi părăsească femeile şi unele femei să-şi 
părăsească bărbaţii !... Soţi care au dus împreună o viaţă întreagă te pomeneşti că se 
despart, uitând astfel de jurământul făcut înaintea lui Dumnezeu şi a oamenilor de a trăi 
pentru totdeauna uniţi. Să zicem, însă, că aceasta s-ar putea ierta. Cum rămâne atunci cu 
copiii, odraslele lor scumpe ? Cine poate să înlocuiască dragostea şi îngrijirea părintească 
fie a mamei, fie a tatălui ?! Şi ce pildă pot avea copiii din o aşa purtare din partea părinţilor 
lor ? E un mare păcat faţă de taina căsătoriei, o mare crimă faţă de copii !... 

În zilele noastre, se văd încă unii bărbaţi, şi asta cu mare durere în suflet o spun, 
cari trăiesc cu femei, însă în chip nelegiuit, în concubinaj, fără să fie legaţi înaintea lui 
Dumnezeu şi a oamenilor prin taina nunţii, adică fără să fie cununaţi. Mare păcat fac şi unii 
ca aceştia ! Mai întâi, ei nu se pot numi soţi, nu pot forma o familie şi, în casa lor, nu pot 
intra oameni cumsecade, acei cari se numesc creştini, iar îngerul Domnului se depărtează 
de casa unor astfel de soţi. 

Soţi nu se pot numi decât aceia cari s-au unit legiuit înaintea Sf. Altar şi înaintea 
oamenilor ! Şi, atunci, unde ar ajunge societatea, dacă ar fi alcătuită numai din aşa numite 
căsnicii nerecunoscute de legea dumnezeiască şi cea omenească ?... Harul lui 
Dumnezeu nu se poate pogori asupra casei unor asemenea soţi. Dar cu copiii născuţi de 
astfel de soţi cum rămâne ? Vă mărturisesc în credinţa lui Dumnezeu că mă înspăimânt 
când mă gândesc !... Se poate, oare, închipui ca bieţii copii să rămână pe drumuri după 
moartea tatălui, când el n-a fost cununat cu mama lor ! Se poate, oare, ca ei să n-aibă nici 
un drept pe lume să moştenească din ceea ce tatăl lor a agonisit cu sudoarea frunţii ! ŞI, 
cu toate acestea, lucrul altfel stă. Asemenea copii n-au nici un drept înaintea legilor; ei nu 
pot purta nici măcar numele tatălui lor. lată, dar, unde duce o căsnicie nelegiuită, o 
căsnicie care este împotriva legilor dumnezeieşti şi omeneşti 

Mare şi sfântă este taina căsătoriei şi multe şi mari sunt binefacerile ei pentru soţi şi 
pentru societate. Harul lui Dumnezeu se pogoară desăvârşit asupra căsniciilor întemeiate 
potrivit învățăturilor şi legilor sfinte. Acolo, unde e potrivire în gândire şi simţire şi dragoste 
între soţi, unde bucuria cea mai mare e sporirea şi buna creştere a odraslelor, unde 
sfinţenia şi buna rânduială sunt cele mai înalte virtuţi casnice, acolo e şi binecuvântarea lui 
Dumnezeu. Cel ce a aflat femeie bună, a aflat daruri de mult preţ, căci „femeia virtuoasă 
este coroana bărbatului său”. [Pilde, XII, 4). Căci femeile înțelepte îşi au ochii lor pironiţi 
întotdeauna către bărbaţii lor, ca dragostea lor să nu aibă de hrană altă nădejde, decât pe 
aceea a dragostei bărbaţilor lor şi curăţenia credinţei lor să nu se poată mâniji de alt 
interes. Şi să nu uităm că două lucruri sunt de trebuinţă pentru ca locuinţa pe care se 
întemeiază prin căsătorie să fie un cort al lui Dumnezeu în mijlocul oamenilor: „o credinţă 
adâncă şi o iubire puternică” ! 

Darul Domnului nostru lisus Hristos şi dragostea lui Dumnezeu Tatăl şi împărtăşirea 
Sfântului Duh să vă binecuvânteze pre voi şi să vă dea vouă lungime de viaţă, prunci buni, 
sporire vieţii şi credinţei şi să vă umple pre voi de toate bunătăţile Ierusalimului celui de 
sus şi prea frumos. Domnul să vă lumineze minţile ca să puteţi preţui această sfântă şi 

mare taină a căsătoriei, pentru binele şi fericirea voastră, a copiilor voştri, a familiei din 
care faceţi parte şi a ţării în care trăiţi ! Amin ! 





Preotul IOAN CONSTANTINESCU s-a născut în satul Cerbureni, comuna Valea Iaşului, județul Argeş, la 19 
octombrie 1906; fiu al lui Gheorghe şi al Victoriei Constantinescu. A urmat şcoala primară în satul natal și 
Seminarul Teologic „Neagoe Vodă“ din Curtea de Argeş, promoţia 1928. Preot paroh în 
satul Poenărei, comuna Corbi, judeţul Muscel [1929-1958]. Căsătorit cu Justina Gr. 
Grigorescu, are trei copii: Iuliana, Cornelia şi Grigore. Preot cărturar, autor al unor 
importante eseuri cu conţinut moral-religios şi metodic publicate în periodice bisericeşti: 
Metoda practică a predării învățământului religios în şcoala primară [1941], Obiceiurile 
strămoşeşti şi obiceiurile noastre [1940], Despre trebuinţa religiei în omenire [1933], Taina 
sfântă a căsătoriei [1935], Buna creştere a copiilor [1936], lubirea creștină [1939] ş. a. 
reunite în volumul «Prelecţiuni ortodoxe» [2012]. Principal osârduitor în edificarea 
monumentalei Biserici de lemn „Cuvioasa Paraschiva” din satul Poenărei [1937-1943]. 
Implicat continuu în acţiunile cultural-obşteşti ce vizau ridicarea gradului de civilizaţie a 
comunităţii săteşti, pe care a păstorit-o cu demnitate, constituind un exemplu de moralitate 
desăvârşită pentru enoriaşii săi; a contribuit esențial la electrificarea satului Poenărei 
Predicator al iubirii creştine opuse luptei de clasă promovate de comunişti. Martir al luptei împotriva 
totalitarismului. Participant activ la Rezistenţa armată anticomunistă de pe versanţii sudici ai Munţilor 
Făgăraş [1948-1958]; arestat, torturat de Securitate; condamnat la moarte şi executat în Penitenciarul Jilava, 
la 18 iulie 1959. 





[Text reprodus din volumul: Pr. loan Constantinescu - Prelecţiuni ortodoxe, Piteşti, 2012) 

BISERICA DEMOLATĂ ÎN 1937. BISERICA ACTUALĂ A SATULUI POENĂREI. 

Tradiţia orală locală confirmă o superstiție perpetuată în conştiinţa meşterilor cruceri care 
au edificat actuala biserică, ei refuzând să dea jos crucea de pe turla vechii construcţii ecleziastice 
ce urma să fie demolată, întrucât credeau că „Omul care începe dărâmarea bisericii coborând 
crucea de pe turlă va sfârşi prin moarte cumplită.”. Deşi era, în general, tributar credințelor 
populare şi fusese avertizat de către meşteri, care evocau scene cunoscute lor, cum Pronia 
cerească pedepsise pe începătorii dărâmării unor locaşuri de cult, preotul paroh loan 
Constantinescu, după ce a înălţat o rugă către Cel de Sus, motivând actul dărâmării vechii biserici, 
prin teama că, „având pereţii de lemn putreziţi”, biserica ar fi pus în pericol viaţa credincioşilor 
veniţi la slujbe, şi-a luat inima în dinţi, a urcat pe schele, până în vârul turlei şi a desprins crucea 
metalică, pe care a coborât-o, cu funia, la pământ. Din păcate, peste ani, şi în cazul său, se va 
confirma credinţa mărturisită a crucerilor, preotul paroh fiind executat la Închisoarea Jilava, învinuit 
pe nedrept că transformase spaţiul liber din podul bisericii satului în care slujea, în depozit de 
armament destinat partizanilor din formațiunea «Haiducii Muscelului» care a acţionat pe versanţii 
sudici ai Munţilor Făgăraş, deşi armele fuseseră depozitate acolo, fără ştirea sa, de către cumnatul 
lui, învățătorul Gheorghe Popescu, căpitan în rezervă din Armata regală. 

PRI an era: 


ZIUA SATULUI POENĂREI 








Doru Bobi 





ea de a IX-a ediţie a acestui eveniment s-a desfăşurat, potrivit tradiţiei, în 

prima sâmbătă de după prăznuirea creştină a Adormirii Maicii Domnului. În 

urmă cu un an, ctitorul sărbătorii, Virgil Baciu, se angaja în biserică să 
organizeze ediţia din 2012 din postura de primar al comunei Corbi. Zis şi făcut]... 

O a doua promisiune a fost aceea de a repara drumul de acces spre vatra satului, 
care arăta sâmbătă probabil mai bine decât în perioada interbelică, atunci când fusese cel 
mai modern drum de ţară din România, ca urmare a ordinului premierului Armand 
Călinescu. „-Veniţi, căci acum nu vă mai rupeţi maşinile !”, îşi invita telefonic primarul 
Baciu prietenii. Şi trebuie spus că, prin acest drum, s-a deschis seria reparațiilor, căci a 
urmat cel din Corbşori. 

Şi noul primar spune că-şi va onora total promisiunile din campania electorală şi se 
va concentra şi pe repararea drumurilor de câmp, pentru a uşura accesul gospodarilor la 
recolte, dar şi pe rezolvarea problemelor ce ţin de alimentarea cu apă potabilă a comunei. 

p:: evenimentului a debutat printr-o slujbă de pomenire, oficiată la 





biserica din sat, neîncăpătoare pentru mulţimea celor care au ţinut să aducă 

un pios omagiu amintirii celor ce şi-au jertfit viaţa, fiind împuşcaţi la Jilava în 
noaptea de 18 spre 19 iulie 1959. Printre ei, s-au aflat şi fii ai satului Poenărei: preoţii loan 
Constantinescu şi Nicolae Andreescu, învățătorul Gheorghe Popescu şi baciul Nicolae 
Sorescu. lar, printre oaspeţii prezenţi la acea solemnitate, s-au numărat: Ştefan Lăzăroiu, 
prieten al primarului Virgil Baciu, care a sponsorizat o parte din cheltuielile evenimentului 
din acest an şi care l-a sprijinit cu utilaje şi nu numai pentru reparaţiile la drumurile din 
comună, prof. Gheorghe Nicuţ, nelipsit la vreo ediţie, fostul deputat Adrian Miuţescu, 
împreună cu soţia, Mihaela, şeful culturii argeşene, Sorin Mazilescu, primarul Nicolae 
Barbu, de la Valea laşului, viceprimarul local, dr. lon Săvescu, consilieri locali, 
reprezentanţi ai presei scrise şi audiovizuale din judeţ, precum şi fii ai satului sau urmaşi ai 
celor comemoraţi. Au fost momente emoţionante atunci când s-a cântat „Veşnica 
pomenire” şi s-a împărţit coliva strămoşească... După fotografia de grup, pe scările 
bisericii, toţi cei prezenţi s-au deplasat la şcoala din sat, a cărei curte largă a găzduit o 


frumoasă serbare câmpenească. 
Gânduri frumoase din Franta 
aestru de ceremonii la programul artistic de promovare a talentelor locale şi 
a unor formaţii oaspete, cum a fost cea de la Corbu (Olt) sau cea a 
pensionarilor din Piteşti, a fost şi de această dată actriţa Doina Ghiţescu, o 
bună şi veche prietenă a familiei Baciu. Dintre prezenţele artistice, s-au remarcat 
Ruxandra Ungureanu (4 ani), Nineta Baciu (12 ani), llona Anghel (11 ani), „copilul 
orchestră” David Sturzeanu, Nicu „Fluieraşul” Cătănoiu, Ana Bârdici şi alţii. 

Horele, căluşul oltenesc şi distracţia au fost maxime, luările de cuvânt de bun simţ, 
iar atmosfera a fost una de înfrățire între cei prezenţi. N-au lipsit mititeii, sarmalele şi 
brânza de burduf cu mămăliguţa în care se topise tot soarele verii, dar nici gulaşul de 
curcan, berea rece şi, după gust, vestita ţuică de Poenărei, care a dezlegat limbile... 

Ca şi anul trecut, Virgil Baciu i-a premiat pe vârstnicii satului care au trecut de 65 
ani cu sume băneşti. Este vorba despre 35 persoane, dintre care Irina Popa (91 ani), n-a 
putut fi prezentă, din motive lesne de înţeles. N-a fost un caz singular, dar premiile au fost 
ridicate de rudele apropiate. Elena Anghel, Maria Pârvu, Grigore Stoian, Gheorghe şi 
Maria Andreescu, Elena Vânătoru, Maria Istrate, Aurelia Andreescu şi ceilalţi au fost 
aplaudaţi de cei prezenţi şi li s-au urat sănătate şi ani mulţi. 

emn de remarcat este faptul că Viorel Bindea, cunoscutul om de cultură, fiu 

al satului, care şi-a făcut o reputată carieră în Franţa, n-a mai putut veni anul 

acesta la sărbătoare, dar a apelat telefonul lui Virgil Baciu pentru a transmite, 
în numele său şi al prietenului Luc-Gilles Galliez, cetăţean de onoare al 
satului Poenărei, cele mai bune urări pentru fiii satului şi cei care erau 
alături de ei la ceas de sărbătoare. În paginile revistei anuale „Poenărei, 
străbuna vatră natală”, apare o scrisoare de mulţumire a francezului, 
precum şi un material scris pentru presa din ţara sa, despre evenimentul de 
anul trecut. Printre absenţele motivate, se cuvine să amintim pe cea a lui 
Paul Everac, trecut în eternitate la 18 octombrie 2011; cât despre absenţele 
nemotivate, nu are rost să mai fie trecute în revistă... 

Petrecerea câmpenească a durat până târziu, ajungând la apogeu la aprinderea 
focului de tabără şi pălind odată cu stelele, spre dimineaţa zilei de ieri, iar participanţii şi- 


au promis să se revadă anul viitor, TGA a ura încă o dată 

Noul primar, 


VIRGIL BACIU, 
s-a ţinut de promisiunile 
din campania electorală 

şi a trecut la repararea 
drumurilor comunale 
şi a celor de câmp. 





Printr-o concentrare de forţe proprii şi cu sprijinul dat în utilaje de Ştefan Lăzăroiu, a 
început să refacă drumul spre satul Poenărei. Şi asta nu pentru că este cel natal, ci pentru 
că acolo, în prima zi de sâmbătă după prăznuirea creştină a Adormirii Maicii Domnului, se 
va organiza cea de a IX-a ediţie a Întâlnirii fiilor satului, ctitorită de actualul primar. După 
cum se ştie, la Poenărei, a fost ultimul adăpost al partizanilor anticomunişti «Haiducii 
Muscelului» — conduşi de fraţii Arnăuţoiu — care a căzut prin trădare şi a dus la arestarea 
multor localnici de pe văile Râului Doamnei şi Vâlsanului, dintre care unii şi-au sfârşit zilele 
în puşcărie, iar alţii au fost executaţi la Jilava. Printre ei, s-au regăsit şi oameni din 
Poenărei, din familiile Andreescu, Constantinescu sau Sorescu — dacă e să dăm numai 
câteva exemple. La întâlnirea anuală a fiilor satului, a intrat in tradiţie o slujbă de pomenire 
a martirilor anticomunişti, precum şi lansări de carte şi a revistei anuale a satului Poenărei, 
poate unul dintre puţinele din România care are un astfel de element de identitate, graţie 
istoricului Grigore Constantinescu, fiul preotului executat de comunişti, şi primarului Baciu. 
Se cuvine a mai nota faptul că drumul spre Poenărei, neglijat de fosta conducere 
administrativă a comunei în ultimii ani, era în perioada interbelică una dintre cele mai 
moderne rute săteşti din România. El fusese pietruit la ordinul premierului argeşean 
Armand Călinescu şi arăta atât de bine, încât satului începuse să i se spună „Picior de 
Paris”, datorită accesului facil şi a frumuseţii cadrului natural în care este plasat, dar şi a 
aerului curat şi liniştii de care se bucură locuitorii. Aceştia, potrivit tradiţiei, îşi vor primi 
oaspeţii veniţi din ţară şi din străinătate la sărbătoarea din 18 august cu braţele deschise, 
bucuroşi că nu se vor mai plânge că-şi rup maşinile încercând să ajungă acolo. 

Primarul Virgil Baciu s-a angajat să refacă drumurile din toate satele, continuând cu 
Corbşorii, Stăneştii, Pârâieştii, precum şi cu drumurile de câmp, pentru a le uşura sătenilor 
aducerea recoltelor în gospodării. 

Doru BOBI 

Fără jumătăţi de măsură: 





În timp ce PDL se sufoca în ghearele propriei sale neputinţe, democrat-liberali din 
țară cu atitudine şi cu bun simţ au performat electoral. Au fost aleşi primari în ciuda 
uriaşului şi binemeritatului deficit de popularitate al partidului pe care îl 
reprezintă. Prin urmare, succesul lor este cu atât mai consistent. Au 
demonstrat că, dincolo de culoarea politică, omul sfinţeşte locul. În 
definitiv, omul contează. Caracterul lui şi respectul de care se bucură în 
comunitate. Pe Virgil Baciu, îl cunosc de câţiva ani. Nu mulţi, dar 
suficienţi ca să concluzionez, fără teama de a greşi, că este o persoană 
dinamică, de cuvânt şi cu principii. ÎI ştiu de pe vremea când era 
membru PNL. Deşi nu l-am aplaudat pentru înscrierea în formațiunea lui 
Traian Băsescu, ba din contră, i-am înţeles perfect motivul pentru care a 
decis să părăsească Partidul Naţional Liberal: nu a acceptat alianţa pe care PNL a 
încheiat-o cu PSD. Cu alte cwvinte, a decis să plece pur şi simplu din raţiuni de moralitate 
politică. Nu vreau aici, nicidecum, să exersez un laudatio public la adresa sa. Nu îmi 
stă în caracter să „perii” şi nici Virgil Baciu nu este genul care să aştepte osanale. Mi se 
pare, însă, firesc să aduc mărturia mea, obiectivă, despre un om care, împreună cu echipa 
lui, va administra, patru ani de acum înainte, o localitate a judeţului în care m-am născut şi 
în care trăiesc. Generic vorbind, opinia mea despre 
primarii de tranziţie este proastă. Nu puţini au folosit 
funcţia în interes personal, îmbogăţindu-se ostentativ şi 
ilegal pe cârca banului public. Alţii sunt  agramaţi. Spre 
deosebire de  maimuţoii pe care doar abuzurile şi 
şmecheriile i-au urcat în Merţane, Baciu şi-a construit 
averea din afaceri private. A intrat în Primărie cu o situaţie 
materială foarte bună. Nu cu pantalonii rupţi în fund, ca alţii, 
veniţi la furat. Nu are de ce să se „dedulcească” la finanţele 
comunităţii. Pe de altă parte, ştie să vorbească, ştie să 
comunice şi ştie să scrie. Vă mărturisesc că atunci când am 
aflat că politicianul Virgil Baciu este nu numai patron de ziar, 
ci şi editorialist, cred că o situaţie unicat în Argeş, am 
rămas plăcut surprins şi m-am grăbit să dau de veste în ziarul din Piteşti la care lucram la 
aceea vreme. Virgil Baciu are „ingredientele” necesare pentru a fi un altfel de primar de 
comună, altfel faţă de tiparul descris mai sus. Nu doar un bun gospodar (formulă care, 
admit, mă cam scoate din sărite, pentru că îmi aminteşte de limba de lemn a tovarăşilor 
comunişti), ci şi, sau mai ales, un manager de administraţie publică locală, manager cu 
viziune, cu proiecte de dezvoltare a localităţii Corbi. Un manager care să nu le bage-n 
traistă oamenilor pomeni mincinoase, ci să le asigure condiţiile pentru ca ei să producă 
mai mult şi mai bine. Pentru bunăstarea lor şi a comunităţii ! 

Încă ceva. Am încredere că Virgil Baciu nu va fi, cum sunt mulţi edili din mediul 
rural, un soi de mic „baron” nesuferit. Am încredere că îi va privi şi că îi va trata pe 
locuitorii comunei Corbi ca pe nişte parteneri, cu respect şi cu înţelegere. 


Mihai Paul CODUNAS 

PRIMARUL VIRGIL BACIU 
A ORGANIZAT CEA DE-A IX-A EDITIE A SĂRBĂTORII 


«FIII SATULUI POENÂREI» 


p SE a avut loc, în comuna Corbi, cea de a IX-a reuniune anuală a 





sărbătorii «Fiii satului Poenărei». Iniţiatorul ei este Virgil Baciu, actualul primar 

al comunei Corbi. Acesta a organizat timp de nouă ani această sărbătoare care 
a devenit tradiţională în comună şi a organizat-o chiar şi atunci când nu visa să candideze 
la primărie şi era doar un simplu fiu al satului care dorea ca localitatea să se facă 
remarcată şi prin tradiţie şi să păstreze acest obicei. Poenărei a fost unul dintre 
bastioanele luptei armate a patrioţilor români împotriva comunismului. Poenărei, a cărei 
existenţă este datată din anul 1528 printr-un hrisov al voievodului Radu de la Afumaţi, are 
apăsătorul privilegiu de a păstra în amintirea sa o pagină sângeroasă a istoriei naţionale 
româneşti: aceea a partizanilor Rezistenței armate contra comunismului, o lungă şi 
nemiloasă luptă înecată în sânge de către trupele Securităţii de tristă amintire. 


e nouă ani, la iniţiativa lui Virgil Baciu, actualul primar al comunei Corbi, şi fiu 

al satului Poenărei, se desfăşoară o zi comemorativă, în a treia sâmbătă din 

luna august, ocazie cu care se lansează şi revista «Poenărei — străbuna 
vatră natală». Sâmbăta trecută, a avut loc această întâlnire a fiilor satului, care a început 
ca în fiecare an cu o liturghie în amintirea morţilor în lupta contra tiraniei roşii în anii 1945- 
1958. Urmarea este mai veselă. Toţi fiii satului merg la o petrecere câmpenească, unde 
muzica, dansurile folclorice, costumele populare, dar şi bucatele şi băuturile locale au o 
mare trecere. 


lături de primarul Virgil Baciu au fost şi mai multe 

personalităţi din judeţul Argeş, o parte din ei fiind şi 

ponsorii acestui eveniment. Virgil Baciu, iniţiatorul 
acestei manifestări, a primit ajutor şi anul acesta din partea lui Ştefan 
Lăzăroiu, care spune că va fi aproape de locuitorii din Corbi mulţi ani 
de aici înainte. „Sunt fericit că sunt în această zi alături de localnicii 
din comuna Cobi, în această comună frumoasă, chiar dacă domnul 
primar a sus că anul viitor va fi posibil să nu aibă sponsor, vreau să-l 
asigur că voi fi şi anul viitor alături de el şi voi sprijini această tradiţie 
în comuna Corbi. Sunt sigur că alături de primarul Virgil Baciu vom 
reuşi să promovăm mai mult zona şi să facem pentru comună şi 
pentru oameni ce nu s-a făcut până acum“, a spus Ştefan Lăzăroiu, candidatul PDL pe 
colegiul Curtea de Argeş. La eveniment alături de primar şi de localnici a fost şi Adrian 
Miuţescu, fostul preşedintele al PNL Argeş, alături de soţia sa. Acesta a declarat că este 
încântat să fie alături de primar şi a spus ca este convins că primarul va dezvolta comuna. 

rimarul Virgil Baciu a scris, în revistă, despre acest proiect: „Aşa vă aşteptăm 

la Poenărei: cu braţele şi cu sufletele deschise, în miez de vară, ca pe nişte 

fraţi, ca să ne bucurăm că Dumnezeu ne-a învrednicit să mai facem umbră 
pământului, marcându-ne existenţa prin nemurirea faptei Aga c cum au făcut-o bunii noştri 
pe care îi pomenim să 
sperăm la un «mâine» mai 
bun. Ei şi-au jertfit ce au 
avut mai bun, pentru ca 
noi să nu fim robi şi să 
cerem altora voie ca să 
trăim în legea noastră, şi 
nu în una impusă de bici 
străin. Nicolae lorga 
spunea cândva că poporul 
care nu-şi cunoaşte 
trecutul nu are un viitor. 
Convins că avea dreptate, 
acum câţiva ani m-am 
angrenat într-un proiect 
prin care am căutat să 
evidenţiez istoria satului 
meu. Şi nu din deşartă mândrie sau pentru că ar fi meritat-o mai mult decât oricare sat din 
țara asta, ci pentru că m-am gândit să le ofer copilelor mele şi consătenilor dreptul la viitor. 
Pentru că identitatea demonstrată nu ne-o poate lua nimeni, poate că ar trebui ca tot mai 
multe sate din România să procedeze pe acest model 

u vreau să-mi arog singur meritele de ctitor de tradiţii, pentru că singur poate 
nu aş fi reuşit mare lucru. Sunt mândru că s-au alăturat proiectului meu 
oameni ca: Grig Constantinescu, Costel i 
Samoilă, Sorinel Păunescu, Eugen Văduva, Nicolae 
Stoian şi atâţia alţii cărora le mulţumesc că mi-au dat 
puterea de a nu mă da bătut, atunci când mi-a fost mai 
greu“, a spus primarul Virgil Baciu, care este fiu al satului 
Poenărei, în revista anuală «Poenărei — străbuna vatră 
natală». 
Primarul Virgil Baciu a spus că această sărbătoare 
va deveni şi o tradiţie în judeţ. 


Sursa: Ziarul Top 19.08.2012 


[ 
opeogenzenzenpengeogcoscag egcgcezeoscoseoserscoseoacoges cos 98 Îl 0 RDI RR 





laal=Jal=le la uil=:= 0 lal5i=) 





se datorează imprudenţei mele de a destăinui prof. Grigore Constantinescu, autorul 
acestei reviste, într-o discuţie telefonică, că subsemnatul, în calitate de verificator 
atestat al proiectelor de construcţii, edilitare şi de gospodărie comunală, am verificat, în martie 
2011, proiectul menţionat în titlu, întocmit de SC „Şega” SRL (autor - sing. Şerban Gabriela). Şi 


O: de a scrie în revista monografică anuală «Poenărei — străbună vatră natală», 





cum obişnuiesc, ca verificările „din scripte”, să le vizionez şi pe teren, i-am 
spus domnului profesor despre intenţia mea de a face o deplasare în satul 
Poenărei. Aşa că, în 06.11.2012, în frumoasă zi de toamnă, am plecat în 
„călătorie” la Poenărei să verific şi în teren propunerile din proiectul de 
alimentare cu apă. Şi cum pe traseu mai aveam şi alte lucrări, unele realizate, 
altele în lucru, am trecut şi pe la acestea: Miceşti, Dărmăneşti, Coşeşti, 
Domneşti şi la intersecţia ramificaţiei spre Poenărei a drumului Domneşti — 
Nucşoara, unde este amplasată Troiţa Liliana Nanu, am făcut la stânga şi 
după 1,2 km am ajuns în centrul satului Poenărei, marcat de intersecţia a trei 
străzi, în care se găseşte amplasată biserica satului, proiectată de cel mai 
mare arhitect al judeţului Muscel, născut în Câmpulung-Muscel, arh. Dimitrie 
lonescu-Berechet, construită între anii 1937 — 1943, prin osteneala preotului 
cărturar şi martir al luptei pentru libertate, participant la Rezistenţa armată anticomunistă de pe 
versanţii sudici ai Munţilor Făgăraş (1948-1958), loan Gh. Constantinescu (1906 — 1959). 

Şi pentru că nu poţi să treci fără a viziona o asemenea construcţie, prin bunăvoința 
preotului paroh al acestei biserici, lon Tuţă, am vizitat frumosul monument de arhitectură al acestui 
sat, rămânând profund impresionat. Şi nu pot să nu menţionez legătura marelui arhitect 
muscelean, Dimitrie lonescu-Berechet, cu comuna Corbi: proiectele pentru Biserica Alexandria 
(1956-1960) şi Biserica Corbi (1941-1963), facilitată de prietenia acestuia ca arh. şef al Patriarhiei 
Române, cu preotul loan Gh. Constantinescu. 

m ieşit din biserică şi am făcut o mică deplasare până la povarna satului, am întors pe 

A: următoare, trecând prin faţa casei (de vacanţă ?) a actualului primar, omul de 

afaceri Virgil Baciu şi m-am îndreptat spre zona posibilei captări a izvorului de la 
«Lacuri». Şi pentru că drumul este cam întortocheat, am apelat la bunăvoința locuitorului 
octogenar lon Păunescu, de a mă însoţi până acolo. Şi n-am greşit, pentru că acesta este implicat 
în realizarea proiectului: fost viceprimar, prin relaţiile pe care le are ca fost salariat al Întreprinderii 
Viei şi Vinului — secţia Domneşti, a reuşit să aducă la faţa locului un rezervor de inox cu 
capacitatea de 20 mc (D = 2,50 m, H = 4,50 m) bun pentru înmagazinarea apei. Încet, încet, urcăm 
pe jos circa 500 m drum pieptiş, cu panta mai mare de 10 %, până la micul izvor, captat rudimentar 
şi folosit şi acum de localnici pentru alimentarea cu apă a vitelor şi a locuinţelor apropiate izvorului 
Mă interesez dacă a secat vreodată şi mi se răspunde că nu. Izvorul este pe proprietatea Obştei 
Poenăreilor şi, deci, posibil legal de amplasare a captării, cu acordul conducerii acesteia. Debitul 

este relativ mic, dar captat cum trebuie, cu asistenţa unui hidrogeolog, poate satisface cerința de 
apă a celor 100 locuitori luaţi în calculul alimentării cu apă (Q necesar = 17.500 !/zi). 

Întreb pe însoțitor dacă, în zonă, mai sunt şi alte izvoare şi mi se răspunde că mai este unul 
mai sus, la «Muchie», că are debit mai mic, dar poate fi adus în noua captare. Din acel izvor, se 
alimentau cu apă şi «Haiducii Muscelului» „cazaţi” în bordeiul de pe Dealul Toaca, în Râpile cu 
Brazi din Poenărei (1952-1958): Petre şi Toma Arnăuţoiu, Constantin Jubleanu, Maria Plop şi fata 
acesteia, loana, născută în 1956, în bordei. 

Apa captată urmează să fie supusă dezinfecţiei printr-o mică instalaţie de clorinare cu var 
hipocloros şi înmagazinată în rezervorul de 20 mc deja adus aproape de locul propice montajului şi 
în care apa şi clorul trebuie să stea în contact minim 30 minute, înainte de a fi consumată. Din 
schema de alimentare cu apă a satului Poenărei, rezultă că apa poate ajunge la consumatori prin 
gravitate (fără a folosi curent electric), eventual chiar cu câţiva reductori de presiune pentru 
consumatorii cei mai de jos ai satului (presiunea maximă în reţea admisă de normele tehnice este 
de 60 m coloană de apă) 

În rezervorul de 20 mc, se vor păstra 10 mc pentru folosire în caz de incendiu, diferenţa 
până la 20 mc fiind necesară pentru compensarea variaţiei orare a debitelor şi pentru cazuri de 
oprire a apei la captare pentru eventuale intervenţii, acest volum fiind mai mare decât 0,5 x 
volumul maxim zilnic pe 24 ore (10 mc faţă de 8,75 mc necesari). 

upă captarea şi înmagazinarea apei, apa se va distribui la consumatori printr-o reţea 

de distribuţie propusă a fi din polietilenă de înaltă densitate (PEHD-PE 100) cu 

diametre cuprinse între 110 mm şi 32 mm, în lungime totală de 2270 m (conducta cu 
Dn 110 mm va fi pozată pe str. Lt. David Păunescu, până la intersecţia cu str. principală, pe ea 
urmând să se amplaseze şi 2-3 hidranţi de incendiu subterani, cu Dn = 80 mm, necesari alimentării 
cu apă a cisternelor pompierilor, la un eventual incendiu). 

Reţeaua de distribuţie va fi dotată cu diverse armături: vane de linie din 5-600 m în 5- 600 
m şi la ramificații de conducte, vane de golire în punctele cele mai coborâte, dispozitive de 
aerisire-dezaerisire în punctele înalte ale traseului, ramificații pentru branşamentele individuale, la 
capătul cărora se va executa pe proprietatea fiecărui locuitor câte un cămin de apometru (executat 
prin forțe proprii) cu echipament de măsurare a debitului pus la dispoziţie de comună. În plan, 
conducta de distribuţie se va poza, pe cât posibil, în afara părţii carosabile a drumului, pe partea 
dinspre deal, iar acolo unde acest lucru nu este posibil, pe partea carosabilă a drumului, la circa 
0,75 m de şanţ şi la adâncimea minimă de 1,00 m (măsurat de la creasta conductei), protejată într- 
un strat de nisip (0,10 m sub conductă şi 0,15 m deasupra conductei şi lateral acesteia). 

Toate detaliile lucrării sunt cuprinse în Proiectul Tehnic (piese scrise — memorii, 
antemăsurători, liste de cantităţi, caiete de sarcini — şi piesele desenate aferente), întocmit în anul 
2011, care aşteaptă să fie pus în operă prin grija Primăriei Comunei Corbi, a primarului originar din 
satul Poenărei, domnul Virgil Baciu. 

Întrucât pentru comunele de pe valea râului Doamnei, începând cu Nucşoara până la DN 
Piteşti-Câmpulung-Braşov, Consiliul Judeţean Argeş a realizat un proiect de alimentare al 
acestora, care este în derulare (sistem microzonal), satul Poenărei poate fi şi el racordat (cu 
pomparea sau fără pomparea apei potabile, urmând a se stabili prin calcule) la sistemul de 
alimentare cu apă menţionat. Execuţia acestei legături ar favoriza construcţia de locuinţe 
individuale şi de vacanţă şi pe porţiunea de la intersecţia drumului Domneşti-Nucşoara până în 
centrul satului Poenărei, aspect care nu trebuie deloc neglijat. 

Doresc sincer poenărenilor să aibă şansa realizării cât mai curând posibil a sistemului 
centralizat de alimentare cu apă, o racordare, de facto, la beneficiile civilizaţiei contemporane ! 


Ing. Dumitru TOMA, 
verificator de proiecte atestat. 

unoscutul şi apreciatul istoric Grigore Constantinescu recidivează cu 
o carte de-a dreptul uluitoare, în care sunt cuprinse toate localităţile 
judeţului nostru, cu ceea ce au ele mai reprezentativ pentru 


identitatea istorică. Plecând de la ideea 





că „Monumentele sunt o zestre nepereche a 
neamului”, s-a născut această enciclopedie 
originală, adevărat „Who's Who 7? a 
meleagurilor noastre. Şi nu este o 
exagerare, pentru că mărturiile trecutului 
păstrate pentru _viitorime, în numele 
dăinuirii neamului, sunt dovezile 
incontestabile a unei nobleţi istorice, care ar 
trebui să oblige. Grigore Constantinescu, 
fiul preotului din Poenărei, executat de 
comunişti la Jilava acum mai bine de o 
jumătate de secol, slujeşte cu pioşenie 
adevărul istoric prin cărţile sale de 
învăţătură pentru cei prezenţi, dar mai ales 
pentru cei ce vor veni după noi. O muncă 
titanică, o voinţă ieşită din comun, o 
judecată dreaptă şi grija pentru acurateţea 
şi corectitudinea informaţiei răzbat din 
fiecare pagină a „Argeşului monumenta!. 


GRIGORE CONSTANTINESCU 











Această carte n-ar trebui să lipsească din 
zestrea de învăţătură a vreunui om ajuns în 
monumentele de cult, construcţiile vechi, v 
personalităţi ale fiecărei localităţi obligă la tra 
acestor comori de spiritualitate ale trecutu 
avem nevoie de oameni ca istoricul Grigore 
pentru a nu ne uita rădăcinile ! 


funcţie de conducere, pentru că 
rednicii înaintaşi pomeniţi drept 
nsmiterea nealterată a moştenirii 
ui spre urmaşi. Concluzionând, 
Constantinescu şi de cărţile lor, 

Măgarul - 
mare măgar 





Pe lâng-o turmă, un măgar 
se ataşase temporar 

cu mici intenţii criminale 
(din raţiuni de afirmare !). 
În vechea turmă, se-nglodase 

în falsuri extra-măgăroase 
şi-având apucături mai vechi, 
fu scos, de-acolo, de urechi ]... 
Dar intimii din noua turmă 
acoperiră orice urmă 

nefericită de copită 

ce-ar fi putut să-l compromită. .. 
Și patrupezii din suită 

făcur-un „selectiv” dosar 
pentru „Serviciul personal”. 
Deşi poza că n-are chef, 
măgaru” deveni chiar şef... 

Și, cu puterea, învestit, 

probă că iar S-a măgărit 1... 








Ciulind urechile în jur, 

găsi că e de bun augur 

s-azvârle cu copita-n cel 

pe care îl schimbase el, 

pentru a demonstra că poate 

să aibă autoritate... 

Schimbă metodele de lucru: 

numi, în turmă, un alt cuplu 

de căţeluşi lătrăi de fel 

ce-i prezentaseră fidel 

situaţia concretă-n târlă 

de când se duseră pe gârlă 

dulăii scoşi cam arbitrar... 

Mulţi îl flatară pe măgar 

că are personalitate, 

că nu-i măgar cum Ies socoate, 

că-i plin de iniţiativă, 

că-i element de perspectivă, 

că n-are nici urechi prea lungi, 

că nu-i ca zebra prost în dungi, 

că e pur sânge cabalin; 

nu cum fusese Zet — asin ! 

Măgaru” tot sălta din coadă, 
aplaudând, în gând, pe gloată... 

În piele, neputând să-şi mai încapă, 
se duse-ntins spre un mic ochi de apă 
să se privească-n luciu-i de cleştar... 
Contrariat, văzu că-i tot... măgar ! 


GRECATEROS 


LD 

Dacă îl citeşti şi-l înţelegi IMEDIAT, eşti inteligent(ă) şi ai emisfera stângă dezvoltată !... 
Dacă nu, NU!... 

